
ШКОЛА И ЊЕНА ОКОЛИНА

Основна школа „Десанка Максимовић“ у Чокоту једна је од највећих основних школа на територији града Ниша. Основана је 1922. године, као четвороразредна школа под називом „Основна школа Чокот Краљевине СХС”, а касније је (1953) прерасла у осмогодишњу и променила име у „Основна школа 29. новембар у Чокоту”.  2002. године школа добија име „Десанка Максимовић“, по знаменитој српској песникињи. 

Осим у матичној школи у Чокоту, васпитно-образовни процес се одвија у још осам издвојених одељења у суседним насељима  (Девети мај, Лалинац, Доње Међурово, Горње Међурово, Мрамор, Крушце, Мраморски Поток и Бубањ). Осморазредна настава реализује се у Чокоту, Деветом мају и  Мрамору, док се у нашим осталим школама она изводи у целовитим и комбинованим одељењима. 

Велики значај придаје се стручном усавршавању наставника и модернизацији наставе кроз коришћење достигнућа информационих технологија и набавку информатичке опреме за матичну школу и сва издвојена одељења, тако да спадамо у ред најопремљенијих школа у Нишавском округу.

Захваљујући оствареним резултатима у области инклузивног образовања, наша школа је била носилац престижне Светосавске награде за 2012. годину. 

Школа је последњих година постала позната по увођењу бројних иновација – СМС сервис за родитеље, портал „Изабери средњу“, електронско звоно и музика за време одмора, тематске недеље…

У школи се реализује велики број слободних активности ученика, као и низ других ваннаставних активности, као што су приредбе, спортска такмичења, изложбе дечјих радова, трибине за ученике, наставнике и родитеље. Ученици наше школе редовно учествују на градским, окружним и државним такмичењима, на којима остварују запажене резултате. 

Рад школе представљен је у школском листу Десанкина дружина, на интернет – блогу школе, ФБ страници и Инстаграму.

ПОЛАЗНЕ ОСНОВЕ ЗА ИЗРАДУ ШКОЛСКОГ ПРОГРАМА

Полазне основе рада школе
· Закон о основама система образовања и васпитања ("Сл. гласник РС", бр. 88/2017, 27/2018, 10/2019, 27/2018, 6/2020, 129/2021, 92/2023 и 19/2025) 
· Закон о основном образовању и васпитању ("Сл. гласник РС", ", бр. 55/2013, 101/2017, 10/2019, 27/2018 – др.закон и 129/2021, 92/2023 и 19/2025) 
· Подзаконски акти који регулишу област образовања
· Статут школе и остала општа акта
· Школски развојни план за период  јул 2023-јул 2028
· Услови рада у школи
· Образовни стандарди за крај основног образовања и васпитања 
· Стандарди квалитета рада установе
· Образовне потребе ученика, родитеља, локалне заједнице 
· Извештај о самовредновању рада школе 
· Извештај о екстерном вредновању
Школски програм реализоваће се у периоду од септембра 2026. године до јуна 2030. године, на основу Правилника о календару образовно-васпитног рада основне школе за сваку школску годину, прописаног од стране Министарства просвете РС. 
Основни облици извођења програма, којима се остварују садржаји обавезних и изборних предмета засновани су на редовној настави. Поред редовне наставе, реализоваће се и допунска, додатна и припремна настава, сходно потребама и интересовањима ученика. 
Остали облици рада кроз које ће се остваривати образовно-васпитни процес представља час одељењског старешине, слободне наставне активности и ваннаставне активности ученика.
ЦИЉЕВИ ОСНОВНОГ ОБРАЗОВАЊА И ВАСПИТАЊА

ЦИЉЕВИ ОСНОВНОГ ОБРАЗОВАЊА И ВАСПИТАЊА СУ:
1) обезбеђивање добробити и подршка целовитом развоју ученика;
2) обезбеђивање подстицајног и безбедног окружења за целовити развој ученика, развијање ненасилног понашања и успостављање нулте толеранције према насиљу;
3) свеобухватна укљученост ученика у систем образовања и васпитања;
4) развијање и практиковање здравих животних стилова, свести о важности сопственог здравља и безбедности, потребе неговања и развоја физичких способности;
5) развијање свести о значају одрживог развоја, заштите и очувања природе и животне средине и еколошке етике, заштите и добробити животиња;
6) континуирано унапређивање квалитета процеса и исхода образовања и васпитања заснованог на провереним научним сазнањима и образовној пракси;
7) развијање компетенција за сналажење и активно учешће у савременом друштву које се мења;
8) пун интелектуални, емоционални, социјални, морални и физички развој сваког ученика, у складу са његовим узрастом, развојним потребама и интересовањима;
9) развијање кључних компетенција за целоживотно учење, развијање међупредметних компетенција за потребе савремене науке и технологије;
10) развој свести о себи, развој стваралачких способности, критичког мишљења, мотивације за учење, способности за тимски рад, способности самовредновања, самоиницијативе и изражавања свог мишљења;
11) оспособљавање за доношење ваљаних одлука о избору даљег образовања и занимања, сопственог развоја и будућег живота;
12) развијање осећања солидарности, разумевања и конструктивне сарадње са другима и неговање другарства и пријатељства;
13) развијање позитивних људских вредности;
14) развијање компетенција за разумевање и поштовање права детета, људских права, грађанских слобода и способности за живот у демократски уређеном и праведном друштву;
15) развој и поштовање расне, националне, културне, језичке, верске, родне, полне и узрасне равноправности, развој толеранције и уважавање различитости;
16) развијање личног и националног идентитета, развијање свести и осећања припадности Републици Србији, поштовање и неговање српског језика и матерњег језика, традиције и културе српског народа и националних мањина, развијање интеркултуралности, поштовање и очување националне и светске културне баштине;
17) повећање ефикасности употребе свих ресурса образовања и васпитања, завршавање образовања и васпитања у предвиђеном року са минималним продужетком трајања и смањеним напуштањем школовања;
18) повећање ефикасности образовања и васпитања и унапређивање образовног нивоа становништва Републике Србије као државе засноване на знању.
НАЧЕЛА, СВРХА, ЦИЉЕВИ И ЗАДАЦИ ПРОГРАМА

           Начела израде школског програма
Школски програм утемељен је на начелима:

1) усмерености на процесе и исходе учења;

2) заснованости на стандардима, уз систематско праћење и процењивање квалитета програма;

3) уважавања узрасних карактеристика у процесу стицања знања и вештина, формирања ставова и усвајања вредности код ученика;

4) хоризонталне и вертикалне повезаности у оквиру предмета и између различитих наставних предмета;

5) поштовања индивидуалних разлика међу ученицима у погледу начина учења и брзине напредовања, као и могућности личног избора у слободним активностима;

6) заснованости на партиципативним, кооперативним, активним и искуственим методама наставе и учења;

7) уважавања искуства, учења и знања која ученици стичу ван школе и њихово повезивање са садржајима наставе;

8) развијања позитивног односа ученика према школи и учењу, као и подстицања учениковог интересовања за учење и образовање у току целог живота;

9) коришћења позитивне повратне информације, похвале и награде као средства за мотивисање ученика;

10) уважавање узрасних карактеристика у процесу психофизичког развоја обезбеђивањем услова за живот и рад у школи.

         Сврха програма
· Квалитетно образовање и васпитање, које омогућава стицање језичке, математичке, научне, уметничке, културне, здравствене, еколошке и информатичке писмености, неопходне за живот у свременом и сложеном друштву.

· Развијање знања, вештина, ставова и вредности које оспособљавају ученика да успешно задовољава сопствене потребе и интересе, развија сопственуличност и потенцијале, поштује друге особе и њихов идентитет, потребе и интересе, уз активно и одговорно учешће у економском, друштвеном и културном животу и допринос демократском, економском и културном развоју друштва.

         Циљеви и задаци програма
· Пун и усклађен интелектуални, емоционални, социјални, морални и физички развој сваког детета и ученика, у складу са његовим узрастом, развојним потребама и интересоваима;
· стицање квалитетних знања и вештина и формирање вредносних ставова, језичке, математичке, научне, уметничке, културне, медијске, техничке, финансијске и информатичке писмености, неопходних за наставак школовања и активну укљученост у живот породице и заједнице;
· развој стваралачких способности, креативности, естетске перцепције и укуса, као и изражавање на језицима различитих уметности;
· развој способности проналажења, анализирања, примене и саопштавања информација, уз вешто и ефикасно коришћење медија и информационо-комуникационих технологија;
· оспособљавање за решавање проблема, повезивање и примену знања и вештина у даљем школовању и свакодневном животу;
· развој мотивације за учење и оспособљавање за самостално учење и образовање током целог живота
· развој свести о себи, самоиницијативе, способности самовредновања и изражавања свог мишљења;
· оспособљавање за доношење ваљаних одлука о избору даљег образовања и занимања, сопственог развоја и будућег живота;
· развој кључних компетенција потребних за живот у савременом друштву;
· развој и практиковање здравог начина живота, свести о важности сопственог здравља и безбедности, потребе неговања и развоја физичких способности;
· развој свести о значају одрживог развоја, заштите и очувања природе и животне средине, еколошке етике и заштите животиња;
· развој способности комуницирања, дијалога, осећаја солидарности, квалитетне и ефикасне сарадње са другима и способности за тимски рад и неговање другарства и пријатељства;
· развијање способности за улогу одговорног грађанина, за живот у демократски уређеном и хуманом друштву заснованом на поштовању људски и грађанских права, као и основних вредности правде, истине, слободе, поштења и личне одговорности;
· формирање ставова, уверења и система вредности, развој личног и националног идентитета, развијање свести и осећања припадности држави Србији, поштовање и неговање српског језика и свог матерњег језика, традиције и културе српског народа, националних мањина и етничких заједница, других народа, развијање мултикултурализма, поштовање и очување националног и светског културног наслеђа;
· развој и поштовање расне, националне, културне, језичке, верске, родне и узрасне равноправности и толеранције.
ПЛАН НАСТАВЕ И УЧЕЊА ОСНОВНОГ ОБРАЗОВАЊА И ВАСПИТАЊА

*Планови наставе и учења за сваки разред понаособ налазе се уз програме обавезних и изборних предмета, који су због обимности дати као засебни документи и чине саставни део Школског програма за период 2026/2027 – 2029/2030.

ПРОГРАМИ ОБАВЕЗНИХ ПРЕДМЕТА И ИЗБОРНИХ ПРОГРАМА И НАЧИНИ И ПОСТУПЦИ ЗА ЊИХОВО ОСТВАРИВАЊЕ

*Програми обавезних и изборних предмета и начини и поступци за њихово остваривање због обимности дати су као засебни документи и чине саставни део Школског програма за период 2026/2027 – 2029/2030.

НАПОМЕНА:

Планови и програми  наставе и учења заснивају се на следећим правилницима:

· Правилник о плану наставе и учења за први циклус  основног образовања и васпитања и програму наставе и учења за први разред основног образовања и васпитања: 10/2017-1, 12/2018-1, 15/2018-1, 18/2018-1, 1/2019-18, 2/2020-1, 16/2022-1, 1/2023-79 (исправка), 13/2023-455, 14/2023-383, 11/2024-1;
· Правилник о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања: 15/2018-77, 18/2018-1, 3/2019-83, 3/2020-3, 6/2020-94, 17/2021-1, 16/2022-1, 13/2023-458, 14/2023-384, 3/2024-1, 6/2025-7;
· Правилник о плану наставе и учења за седми и осми разред основног образовања и васпитања: 18/2018-1, 13/2023-469, 
· Правилник о програму наставе и учења за други разред основног образовања и васпитања: 16/2018-47, 3/2019-1, 5/2021-1;
· Правилник о програму наставе и учења за трећи разред основног образовања и васпитања: 5/2019-6, 1/2020-1, 6/2020-1, 7/2022-1;
· Правилник о програму наставе и учења за четврти разред основног образовања и васпитања: 11/2019-1, 6/2020-20, 7/2021-671, 1/2023-1;
· Правилник о програму наставе и учења за седми разред основног образовања и васпитања: 5/2019-61, 1/2020-60, 6/2020-99, 8/2020-597, 5/2021-4, 17/2021-42, 16/2022-2, 13/2023-460, 14/2023-399, 6/2025-22;
· Правилник о програму наставе и учења за осми разред основног образовања и васпитања: 11/2019-61, 2/2020-6, 6/2020-118, 5/2021-8, 17/2021-58,  16/2022-2, 13/2023-470, 14/2023-407, 4/2024-1, 6/2025-38.

Програми слободних наставних активности


Поред слободних наставних активности чије је програме донело Министарство просвете, науке и технолошког развоја, стручна већа су осмислила додатне програме слободних наставних активности.
	
	СЛОБОДНА НАСТАВНА АКТИВНОСТ
	РАЗРЕД
	НАПОМЕНА

	1. 
	ВРЕДНОСТИ И ВРЛИНЕ КАО ЖИВОТНИ КОМПАС 1
	V  или  VI
	Програми се заснивају на:

Правилнику о допунама Правилника о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања - 19/25



	2. 
	ЖИВОТНЕ ВЕШТИНЕ
	V  или  VI
	

	3. 
	МЕДИЈСКА ПИСМЕНОСТ
	V  или  VI
	

	4. 
	ВЕЖБАЊЕМ ДО ЗДРАВЉА 
	V  или  VI
	

	5. 
	ЦРТАЊЕ, ВАЈАЊЕ И СЛИКАЊЕ
	V  или  VI
	

	6. 
	ЧУВАРИ ПРИРОДЕ
	V  или  VI
	

	7. 
	МУЗИКОМ КРОЗ ЖИВОТ
	V  или  VI
	

	8. 
	САЧУВАЈМО НАШУ ПЛАНЕТУ 1
	V 
	

	9. 
	САЧУВАЈМО НАШУ ПЛАНЕТУ  2
	VI
	

	10. 
	ШАХ-ВИШЕ ОД ИГРЕ 
	V  или  VI
	

	11. 
	БОРАВАК У ПРИРОДИ И ПЛАНИНАРЕЊЕ 1
	V  или  VI
	

	12. 
	СВАКОДНЕВНИ ЖИВОТ У ПРОШЛОСТИ 
	V или VI
	Програм је осмислило СВ за друштвене науке.

	13. 
	ДРАМА
	V  или  VI
	Програм је осмислило СВ за српски језик и књижевност.

	14. 
	ВРЕДНОСТИ И ВРЛИНЕ КАО ЖИВОТНИ КОМПАС 2
	VII  или  VIII
	Програми се заснивају на:

Правилнику о допуни Правилника о програму наставе и учења за седми разред основног образовања и васпитања - 6/2025
Правилнику о допуни Правилника о програму наставе и учења за осми разред основног образовања и васпитања - ПГ 6/2025

	15. 
	УМЕТНОСТ 
	VII  или  VIII
	

	16. 
	ПРЕДУЗЕТНИШТВО 
	VII  ИЛИ  VIII
	

	17. 
	ДОМАЋИНСТВО 
	VII  ИЛИ  VIII
	

	18. 
	МОЈА ЖИВОТНА СРЕДИНА 
	VII  или  VIII
	

	19. 
	ФИЛОЗОФИЈА СА ДЕЦОМ
	VII  ИЛИ  VIII
	

	20. 
	БОРАВАК У ПРИРОДИ И ПЛАНИНАРЕЊЕ 2
	VII  или  VIII
	

	21. 
	НАРОДНЕ ИГРЕ И ПЛЕС
	VII  или  VIII
	Програм је осмислило СВ за физичко и здравствено васпитање.

	22. 
	РОБОТИКА
	VII  или  VIII
	Програм је осмислило СВ за техничке науке.

	23. 
	РЕЧ ПО РЕЧ
	VII  или  VIII
	Програм је осмислило СВ за стране језике.

	24. 
	МЕРЕЊЕ У ПРИРОДНИМ НАУКАМА
	VII  или  VIII
	Програм је осмислило СВ за природне науке.

	25. 
	МАТЕМАТИЧКО ЛОГИЧКО МИШЉЕЊЕ
	VII  или  VIII
	Програм је осмислило СВ за маетматику.


*Посебни програми слободних наставних активности због обимности дати су у посебним документима и чине саставни део Школског програма за период 2026/2027 – 2029/2030.
*У случају непосредне ратне опасности, ратног стања, ванредног стања или других ванредних околности, школа ће орагнизовати рад у складу са Правилником о посебном програму образовања и васпитања (Службени гласник РС, бр. 85/2021).
ОПШТИ НАЧИНИ И ПОСТУПЦИ ЗА ОСТВАРИВАЊЕ ПРОГРАМА ОБАВЕЗНИХ ПРЕДМЕТА И ИЗБОРНИХ ПРОГРАМА
Наставни процес оствариваће се према предвиђеним плановима и програмима рада кроз редовну, допунску и додатну наставу и ваннаставне активности, уз поштовање индивидуалних капацитета ученика, а користећи материјално-техничка средства школе (ИКT) и локалних ресурса. Настава је усмерена ка исходима и стандардима постигнућа, а заснована на следећим принципима:
· Очигледност, велики број наставних средстава 

· Прилагођавање образовним потребама сваког ученика 

· Велики број савремених метода и стратегија у настави 

· Интерактивност и искуствено учење

Инклузивно образовање

Инклузивно образовање подразумева једнако право и доступност квалитетног образовног и васпитног система за свако дете без икаквог вида дискриминације.Квалитетно образовање је оно у ком свако дете има могућност да учи, да напредује и да развија своје компетенције. Препреке учењу, достојанственом и квалитетном животу нису у детету, већ у околини, и зато образовни систем обезбеђује сву потребну подршку, у складу са потребама и индивидуалним начином функционисања сваког детета. Одређене групе деце су посебно осетљиве или угрожене, најчешће као последица искључивања, дискриминације или тешких и непредвиђених животних околности, стога им је неопходна додатна подршка. Кроз инклузивни приступ, законски регулисан и уређен, образовни систем ствара услове за укључивање и квалитетно образовање деце из друштвено осетљивих група, деце са различитим физичким, сензорним и интелектуалним посебностима, способностима или сметњама у развоју.
Инклузивна школа и друштво се прилагођавају ученику, пружајући одговарајућу и неопходну подршку на дискретан и неупадљив начин. Тако подржана деца имају шансу да расту, развијају се и напредују у природном,вршњачком окружењу. Свако дете има право на квалитетно образовање и тиме шансу да у највећој мери развије капацитете за друштвену укљученост,напредовање, самосталност и самопоштовање. Развијено инклузивно друштво и инклузивно образовање подразумевају школу по мери детета, у којој је свој деци омогућен пуни развој свих потенцијала. Ово укључује и прилагођавање организације и садржаја наставе индивидуалним потребама детета, наставе која се одвија у окружењу без физичких и других баријера, у којој влада толеранција заснована на поштовању људских права, уважавању различитости и поштовању личности. За ученика коме је - због сметњи у развоју и инвалидитета, специфичних тешкоћа у учењу, социјалне ускраћености и других разлога – потребна додатна подршка у образовању и васпитању, школа обезбеђује отклањање физичких и комуникацијских препрека и, зависно од потреба, доноси и индивидуални образовни план. Осим тога, школа се ангажује да дете добије одговарајућу помоћ из система социјалне заштите, у ком су такве могућности законски регулисане.
ОШ ''Десанка Максимовић'' је модел школа у развијању и примени квалитетног модела инклузивног образовања. За све ученике са тешкоћама у остваривању планираних садржаја, као и за даровите урадиће се план додатне подршке.

       Средина за учење

Физичка димензија се односи на простор и карактеристике простора, положај и могућности ученика у њему. Иако представља предност, разноврсно опремљен простор не гарантује сам по себи успешно учење. Простор у коме се успешно учи је хигијенски сређен, функционалан, отворен и флексибилан, допушта различите видове активности и лако се прилагођава различитим активностима и различитим психофизичким карактеристикама и потребама ученика. Опрема је функционална, приступачна и употребљива. И учионице и други простори у школи, посебно библиотека, рачунарска учионица и сл. су отворени, приступачни и пријатни простори.

Средина се сматра психолошки подстицајном ако изазива учење, ако у њој ученик осећа вредност учења и учење и знање се доживљавају као вредности, ако побуђује радозналост и задовољава је, омогућава истраживање, ако се уважавају индивидуалне карактеристике и посебности, нарочито у погледу брзине и начина учења, уколико је ученик прихваћен и уважен и може да гради и јача самопоуздање.

Социјално повољна је она средина у којој нема ни отворених ни прикривених видова дискриминације и сегрегације, у којој нико није занемарен нити произвољно фаворизован и повлашћен, у којој је комуникација отворена, искрена и разумљива, а наставници и ученици заједнички заинтересовани за успех и напредак, у којој сви имају шансе да напредују, у којој влада узајамно поштовање и уравнотежен однос између самосталности и сарадње, у којој се води рачуна о процесу учења, а не само о његовим резултатима, постигнућима и продуктима, у којој се негују и подржавају пријатељска осећања.
            Учење у фокусу 
Овакво учење стимулише радозналост и отвореност, разумевање и интерпретацију стварности на различите начине и из различитих углова, налажење смисла у апстрактним стварима, интегрисање различитих знања, коришћење свих доступних ресурса и начина да се пронађу релевантне информације за структурисање знања, уместо памћења информација. На овај начин ученици самостално регулишу вештине учења и компетенције којима се оно што је научено у школи повезује са свакодневним животом.

Важно је створити могућности ученицима да изграде сопствене структуре знања у процесима учења којима руководи наставник, било да су индивидуални или кооперативни. Ученици су субјекти сопственог процеса учења, а не објекти наставе. У његовом средишту је подршка и оснаживање вештина и мотивација за учење и усвајање знања, као и усмеравање ученика да постепено буду спремни да преузму одговорност за сопствено учење, односно да њиме сами руководе.

У ту сврху, наставник  ученицима даје смернице како би разумели циљеве и различите вештине учења, како би могли да препознају ону која највише одговара њиховом стилу усвајања знања; морају стећи вештине за самопроцењивање, како би могли да дефинишу своје предности, слабости, потребе и способности, као и да би остварили своје тежње. Могућност да се ангажују и учествују у сопственом учењу доводи до унутрашње мотивације и посвећености, што су најбољи предуслови за постизање предвиђених исхода и развијање свих нивоа компетенција и знања.

Приступ усмерен на учење такође подразумева снажно наглашавање различитих типова интерактивног учења. Интерактивно учење омогућава ученицима да користе претходно искуство и знање, да прикупљају, састављају и повезују кључне информације, било да се процес учења одвија у школи или не. Приступ усмерен на учење представља заједнички напор наставника и ученика.  Интерактивност између наставника и ученика, као и између самих ученика је неопходна за смислено учешће ученика у сопственим процесима учења. У таквој интеракцији, они се постепено усмеравају на стицање вештина за целоживотно учење. Интерактивност подразумева да ученици разумеју циљеве и процедуре, значај и начине оцењивања и вредновања њиховог напретка од стране наставника и сарадње наставника и ученика у том делу и аспекту процеса учења. 
Активно учешће у сопственом учењу и процесима учења омогућава ученицима да постигну већину дефинисаних исхода као и поштовање њихових права. 
            Приступ заснован на компетенцијама

Кључне компетенције представљају скуп интегрисаних знања, вештина и ставова који су потребни сваком појединцу за лично испуњење и развој, укључивање у друштвени живот и запошљавање.

	КЉУЧНЕ КОМПЕТЕНЦИЈЕ ЗА ЦЕЛОЖИВОТНО УЧЕЊЕ

	1. 
	комуникација на матерњем језику
	способност изражавања и тумачења концепата, мисли, осећања, чињеница и мишљења у усменој или писаној форми

	2. 
	комуникација на страном језику
	способност изражавања и тумачења концепата, мисли, осећања, чињеница и мишљења у усменој или писаној форми укључујући вештине посредовања сумирањем, тумачењем, превођењем, парафразирањем и на друге начине, као и интеркултурално разумевање

	3. 
	математичке, научне и технолошке компетенције
	основно нумеричко резоновање, разумевање света природе, способност примене знања и технологије за људске потребе (медицина, транспорт, комуникације и др.)

	4. 
	дигитална компетенција
	самопоуздано и критичко коришћење информационих и комуникационих технологија за рад, одмор и комуникацију

	5. 
	учење учења
	способност да се ефективно управља сопственим учењем: планирање, управљање временом и информацијама, способност да се превазиђу препреке како би се успешно учило, коришћење претходних знања и вештина, примена знања и вештина у различитим ситуацијама, индивидуално и/или у групи

	6. 
	друштвене и грађанске компетенције
	способност да се ефикасно и конструктивно учествује у друштвеном и радном животу и да се ангажују у активном и демократском учешћу, посебно у све разноврснијим заједницама

	7. 
	осећај за иницијативу и предузетништво
	способност да се идеје претворе у акцију кроз креативност, иновативност и преузимање ризика, као и способност за планирање и управљање пројектима

	8. 
	културолошка освешћеност и изражавање
	способност да се схвати значај креативних идеја, искустава и емоција у различитим медијима – музика, књижевност, плес, ликовна уметност и друго

	НАПОМЕНА: Прве три кључне компетенције могу се повезати са традиционалним наставним предметима, а осталих пет су међупредметне.



Циљ оријентације ка општим међупредметним компетенцијама и кључним компетенцијама је динамичније и ангажованије комбиновање знања, вештина и ставова релевантних за различите реалне контексте који захтевају њихову функционалну примену.


Опште међупредметне компетенције заснивају се на кључним компетенцијама, развијају се кроз наставу свих предмета, примењиве су у различитим ситуацијама и контекстима при решавању различитих проблема и задатака, неопходне су свим ученицима за лично остварење и развој, као и укључивање у друштвене токове и запошљавање и чине основу за целоживотно учење.

	ОПШТЕ МЕЂУПРЕДМЕТНЕ КОМПЕТЕНЦИЈЕ
за крај основног образовања и васпитања



	1.
	компетенција за учење
	7.
	предузимљивост и оријентација ка предузетништву

	2.
	одговорно учешће у демократском друштву
	8.
	рад са подацима и информацијама

	3.
	естетичка компетенција
	9.
	решавање проблема

	4.
	комуникација
	10.
	сарадња

	5.
	одговоран однос према околини
	11.
	дигитална компетенција

	6.
	одговоран однос према здрављу
	
	


            Тематски приступ настави и учењу
Тематски приступ настави и учењу ствара могућности за:

• Повезивање информација и знања која ученик стиче на различите начине и из различитих извора, што успоставља и обогаћује значај важних концепата у образовању и у обликовању ставова и вредности – развијање међупредметних компетенција код ученика;
• Успостављање различитих повратних информација између искуства стеченог у породици, заједници и култури с једне стране, и учења у школама с друге стране, при чему се интегришу знање и вештине стечене у школи са ситуацијама у свакодневном животу;

• Постепена изградња знања кроз учење попут детекције и интерпретације;

• Посматрање истог проблема, феномена или идеје из различитих углова и на различите начине, што помаже успостављању система различитих концепата и значења;
Тематски приступ настави и учењу реализује се првенствено путем:

- пројектне наставе;

-временског усаглашавања наставних садржаја (колерације у планирању наставе);

-организације тематских недеља на нивоу целе школе;

- интердисциплинарних огледних часова.
Тематске недеље и интердисциплинарни огледни часови планирају се на годишњем нивоу.

*Начини временског усаглашавања наставних садржаја по разредима и предметима дати су у посебним документима и чине саставни део Школског програма за период 2026/2027 – 2029/2030.

            Вршњачка подршка у учењу

- Могућност да буду активни учесници у планирању, имплементацији и процењивању сопственог процеса учења и учењу својих вршњака.

-Могућност избора  садржаја који ће се учити (кроз вананаставне активности, учествовање у тематском планирању,осмишљавању рада секција, осмишљавање приредби)

-Ученици објашњавају једни другима најважније теме, главне ствари у лекцији (теме могу да се поделе међу ученицима.

-Ученици предају, креирају садржаје.

-Ученици евалуирају кроз самостално састављање задатака према способностима свог друга.

              ИКТ као елемент писмености и педагогије

У образовању, то значи разумевање писмености у ширем контексту и прихватање нових начина за коришћење и адаптацију информација.

Традиционални облици писмености, нпр. читање и писање, не покривају нове начине и модусе изражавања. Док говорни и писани језик представљају само два начина за слање и примање порука, нова писменост користи нове облике изражавања, попут невербалног изражавања, музике, звука, слика, графичких приказа, цртежа, фотографија, филмова, дигиталних снимака, цртаних филмова, анимација.

Информациона технологија доступна је свим ученицима јер су и матична школа и издвојена одељења опремљени компјутерима, лаптоповима, паметним таблама, пројекторима.

        Диференцијација и индивидуализација
У настави се могу индивидуализовати брзина и темпо учења, материјали који се користе у процесу учења, начини учења, садржаји који се уче, задаци кроз које се учи, па и обим онога што се учи. Најзначајнији елемент индивидуализације је циљано коришћење различитих приступа и разноврсних метода и техника. То значи да се до истог или сличног крајњег резултата долази на различите начине, различитим средствима и различитом брзином.

Диференцијација подразумева да се настава организује узимајући у обзир и различите склоности ученика. То најчешће значи да се диференцира дубина и обим учења. Исти ученик за неке теме може да буде веома заинтересован, а према другима равнодушан. Исто важи и за предмете.

Индивидуализација и диференцијација се могу користити и упроцењивању и оцењивању резултата ученика. Начини, методи, приступи, садржаји и извори информација на основу којих се процењују и оцењују постигнућа ученика могу се бирати и користити у складу са начинима и процесом учења карактеристичним за сваког ученика. Ово је начин и да се задржи висок ниво очекивања од ученика и да се подстакну постигнућа. Индивидуализација и диференцијација подстичу и омогућавају активно учешће свих ученика у наставном процесу, које је један од предуслова да наставни процес истовремено буде и процес учења.

            Начин вредновања постигнућа и резултата ученика

            Оцењивање

              Оцењивање је саставни део процеса наставе и учења којим се обезбеђује стално праћење остваривања прописаних исхода и стандарда постигнућа ученика, а за ученике са сметњама у развоју и инвалидитетом прилагођених циљева, садржаја и исхода у савладавању индивидуалног образовног плана.

              Оцењивање је континуирана педагошка активност која позитивно утврђује однос према учењу и знању и подстиче мотивацију за учење.

Ученик се оцењује из обавезних предмета, изборних програма, активности (пројектне наставе и слободних наставних активности) са и без модула и владања, у складу са Законом, посебним законом и овим правилником.

               Праћење развоја, напредовања и остварености постигнућа ученика у току школске године обавља се формативним и сумативним оцењивањем.

               Формативно оцењивање јесте редовно праћење и процена напредовања у остваривању прописаних исхода, стандарда постигнућа и ангажовања у оквиру обавезног предмета, изборних програма, активности (пројектне наставе и слободних наставних активности) са и без модула, као и праћење владања ученика. Формативно оцењивање садржи повратну информацију о остварености прописаних исхода и стандарда постигнућа и ангажовања у оквиру предмета, изборних програма, активности са и без модула, предузете активности од стране наставника за унапређивање постигнућа ученика, процена њихове делотворности и јасне и конкретне препоруке за даље напредовање.

               Формативне оцене се по правилу евидентирају у педагошкој документацији наставника, у складу са овим правилником и најчешће се односе на редовно праћење напретка постигнућа ученика, начин како учи, степен самосталности у раду, начин остваривања сарадње у процесу учења са другим ученицима и други подаци о ученику битни за праћење.

                Сумативно оцењивање  јесте вредновање постигнућа ученика на крају програмске целине или на крају полугодишта из обавезног предмета, изборних програма, активности и владања.

Оцене добијене сумативним оцењивањем у првом разреду су описне и на крају полугодишта, односно школске године исказују се као напредовање ученика у остваривању исхода, ангажовање и препорука. Оцене добијене сумативним оцењивањем у осталим разредима су по правилу бројчане.

Сумативне оцене се евидентирају у прописаној евиденцији о образовно-васпитном раду (у даљем тексту: дневник), а могу бити унете и у педагошку документацију.

            Могућност оцењивања ученика кроз портфолио

Потрфолио је веома важан скуп докумената за ученика зато што у сваком тренутку може да увиди сопствени напредак и да побољша оне сегменте рада где се види слабији напредак.Такође је важан документ јер ученик на основу сопствене процене увиђа коначну процену наставника за његов дотадашњи рад.

Потрфолио је веома важан документ и за наставника јер његовом применом може да прати рад и напредак сваког ученика и његово усмеравање за области где му је потребна индивидуална подршка.Такође је важан документ на основу којих може да заснива процену и оцењивање.

Потрфолио је важан документ и за родитеља да би могао да прати рад свог детета, да га подржи и разуме пут учења, као и да увиди коначну процену коју даје наставник.

Развој вештина самооцењивања

Уз вођење наставника, ученици уче да размишљају и да оцењују сами себе. На основу постепено развијаних вештина самооцењивања, ученици уче да регулишу, модификују и унапређују свој процес учења и траже помоћ у томе. 

Самооцењивање ученичке групе

Када је развој самооцењивања у питању важно је да увидимо који је био циљ процеса учења за цело одељење, а затим који су били циљеви рада сваке групе.

Неопходно је да увидимо шта смо урадили самостално, а шта као чланови групе,као и какав је крајњи резултат нашег групног рада, а онда и сваког од чланова групе понаособ.

Самооцењивање нам помаже да увидимо како смо радили као група, да ли је било ствари које смо могли да урадимо другачије сви заједно, а затим и свако посебно. Тада можемо и увидети зашто смо нешто урадили, шта смо сви заједно научили, а шта свако од нас као појединац.

Кроз процес самооцењивања битно је и да добијемо повратне информације о нашем раду конкретно од других наставника, а затим и од вршњака.

На крају, морамо добити повратне информације за свој рад, а након тога и увид у то шта смо научили из њих. 
ПРОГРАМ ДОПУНСКЕ И ДОДАТНЕ НАСТАВЕ

Додатна настава је још један облик образовно-васпитног рада намењеног подршци и осигурању процеса учења. То је настава која одговара на оне потребе и интересовања ученика на која не може да се одговори у редовној настави и која ученика усмерава ка одређеним областима и дисциплинама. Као облик рада, важна је за ученике који у свом раду исказују веће интересовање за одређене научне области и дисциплине, који желе и могу више. Кроз додатну наставу, школа таквим ученицима омогућава да се развијају у складу са потребама, могућностима и интересовањима, подстиче њихову заинтересованост, самопоуздање и мотивацију за даљи рад и учење. Зато је веома важно да се смисао додатне наставе не сведе на припреме ученика за такмичење, што је само једна од активности наставника у овом облику рада. 
Додатна настава се организује током целе школске године, на нивоу разреда или за појединачног ученика. Организује је наставник након што је утврдио потребе и интересовања ученика. То значи да наставник може да ради са групом ученика који су показали иста или слична интересовања за одређени проблем, без обзира на оцену коју имају. Ово је један од начина да се идентификују и подрже они ученици чија постигнућа из различитих разлога заостају за њиховим способностима и капацитетима. Са ученицима на додатној настави наставник може да ради и индивидуално, “лицем у лице”. Било да ради са групом или индивидуално, наставник у додатној настави користи различите активности, које могу бити и знатно сложеније од оних које реализује на редовној настави: разговор око неког проблема за који су ученици исказали интересовање, постављање истраживачких задатака, упућивање у различите стратегије помоћу којих ће успешно решити постављени проблем.

Додатну наставу може заједнички да планира и изводи више наставника. Ово омогућава да структура и садржај активности на додатној настави буду и сложенији и изазовнији него на редовној настави.
Допунска настава, као што њен назив казује, пружа допунску подршку редовној настави и процесу учења, односно остваривању и достизању исхода и стандарда постигнућа. Као допунска подршка, која долази након редовне наставе, она подразумева да се концепт и стратегије учења прилагоде, уместо да се понављају они који у редовној настави нису дали очекиване резултате. 

 Главни смисао и заједнички циљ допунске наставе је да ученици којима је то из различитих разлога потребно, правовремено добију потребну помоћ и подршку како би се осигурао њихов напредак и достизање очекиваних резултата. За ученике, укључивање у допунску наставу значи могућност да достигну предвиђене исходе и стандарде и да постигну боље резултате на проверама постигнућа и завршном испиту, бољи успех, јаче самопоуздање и мотивацију за учење. Јачање самопоуздања и мотивације за учење доприноси и спречавању осипања ученика из школе и система образовања.
Допунска настава је посебно потребна ученицима који:

•  имају потешкоћа у учењу и достизању исхода и стандарда постигнућа, али не таквих које изискују израду и планирање рада по ИОП-у;

•  имају проблем у разумевању само неког дела градива или испуњавању једног дела захтева и очекивања у одређеном предмету;

•  дуго нису присуствовали настави;

•  из различитих разлога имају нижи почетни ниво.
Напомена: 
Допунска и додатна настава прате наставни програм предмета, потребе и интересовања ученика те се стога планирају само глобално. 

Током школске године наставник води евиденцију о одржаним часовима додатне и допунске наставе и присутним ученицима. 

На крају наставне године наставник сачињава кратак извештај о додатној и допунској настави који садржи следеће елементе: број одржаних часова додатне и допунске наставе, списак обрађених тема и број ученика који су били обухваћени наведеним облицима рада. 

Програм допунске и додатне наставе по разредима и предметима дат је у  посебном документу и чини саставни део Школског програма за период 2026/2027 – 2029/2030.

ПРОГРАМ КУЛТУРНИХ АКТИВНОСТИ ШКОЛЕ
Културне активности школе, према чл. 39 Закона о основном образовању и вапитању, обухватају: прославу Дана школе, почетка и краја школске године и завршетка основношколског образовања и васпитања, прославе школских и државних празника, приредбе, представе, изложбе, концерте, такмичења и смотре, посете  установама културе, заједничке активности школе и јединице локалне самоуправе и друге активности које доприносе проширењу утицаја школе на васпитање ученика и културном развоју окружења школе.

Циљеви културних активности школе су:

· развијање опште културе;

· развијање и подстицање стваралачких активности;

· развијање маште оригиналности и  смисла за лепо;

· оспособљавање ученика за испуњење слободног времена садржајима из области културе и уметности;

· развијање такмичарског духа;

· развијање радозналостии отворености за нове, актуелне појаве у уметности и култури;

· развијање опажања, критичког мишљења, слободног креативног изражавања ученика.
	ВРСТА АКТИВНОСТИ
	САДРЖАЈИ

	Школске приредбе и прославе
	Приредбе поводом пријема првака PREDSKOLCI

	
	Приредба поводом пријема првака у Дечји савез (у матичној школи и издвојеним одељењима)

	
	Прослава Нове године

	
	Новогодишњи маскенбал

	
	Приредбе поводом Дана Светог Саве

	
	Приредба поводом Дана школе

	
	Прослава завршетка основног образовања

	
	Прослава завршетка првог циклуса образовања

	
	Посета градској манифестацији „Наук није баук“

	Концерти

Позоришне представе
	Посета концерту класичне музике (педагошки концерт)

	
	Посете Народном позоришту у Нишу, Позоришту лутака Ниш, Нишком културном центру

	
	Организовање гостовања позоришта у школи

	Конкурси
	Учешће на ликовним и литерарним конкурсима ван школе

	
	Литерарни конкурси поводом Дана Светог Саве и Дана школе

	
	Изложбе дечјих радова поводом  Нове године, Ускрса, 8. марта, Дана школе

	Понуда часописа
	Припрема и објављивање школског часописа „Десанкина дружина“

	
	Понуда едукативних часописа за децу и младе

	Биоскопске представе
	Гледање значајних остварења филмске уметности

	Смотре
	Учешће на смотрама рецитатора

	Обележавање значајних датума и празника (изложбама, паноима, трибинама, украшавањем школског простора...) 
	Обележавање Светског дана мира

	
	Обележавање Европског дана језика

	
	Обележавање Светског  дана здраве хране

	
	Обележавање Међународног дана заштите животне средине

Обележавање Дана матерњег језика

Обележавање Међународног дана борбе против вршњачког насиља (Дан розе мајица)

	Посета музеју, изложбе, сајмови
	Упознавање са музејским поставкама Народног музеја у Нишу

Обилазак сајмова књига и ликовних изложби


Поред редовне наставе, у школи ће се одржавати велики број културних манифестација, чије ће се теме и садржаји бирати на годишњем нивоу према интересовањима ученика, родитеља и наставника.У припреми манифестација учествоваће заједно наставници и ученици.


У складу са могућностима и условима, културне активности организоваће се за ученике млађих разреда у склопу једнодневних излета (обилазак дечје библиотеке, споменика културе) и рекреативне наставе, као и за ученике млађих и старијих разреда у оквирима предвиђених наставних екскурзија (историјске и меморијалне поставке, у музејским просторима и на отвореном).

ПРОГРАМ ШКОЛСКОГ СПОРТА И СПОРТСКИХ АКТИВНОСТИ

Концепција физичког и здравственог васпитања заснива се на јединству часовних, ваннаставних и ваншколских организационих облика рада, као основној претпоставци за остваривање циља кроз достизање исхода и стандарда овог образовно-васпитног подручја.

Школски спорт се остварује кроз редовну наставу физичког васпитања, обавезних физичких активности, секције, такмичења, излета, спортских дана, недеље школског спорта, у оквиру појединих пројеката , спортских турнира на јавним часовима физичког и здравственог васпитања


Редовне школске спортске манифестације, слободни садржаји, реализују се  у великој мери поред моторичких умења, навика и знања, са циљем развоја личности и превенцији насиља, малолетничке деликвенције и наркоманије и унапређивању здравља код ученика и здравих навика.
	Циљеви и задаци

	Циљ 
Циљ школског спорта јесте да разноврсним моторичким активностима, у повезаности са осталим васпитно-образовним подручјима допринесе свестраном развоју личности ученика, развоју моторичких способности, усавршавању и примени моторичких умења.
Задаци
· Стимулисати телесни развитак повећањем снаге мишића и даљем развоју способности;

· Подмирити примарни биомоторички мотив изражен у потребу за кретањем, игром, борбом;

· Утицати на развој моторичких способности, а посебно на развој брзине, координације, издрживости,равнотеже,гипкости и експлозивне снаге;

· Развити зглобно мишићне (кинетичке) осетљивости које се манифестују свесним и самосталним, управљањем, својим кретањем;

· Повезати моторичке задатке у целину, али без стварења крутих моторичких аутоматизма

· Примена стечених знања, умења и навика у сложенијим условима (кроз игру, такмичења и сл.);
 Општи циљеви и задаци
· омогућавање ученицима да развијају и практикују здрав животни стил;

· развијање свести о важности сопственог здравља и безбедности; 

· мотивисање ученика да квалитетно проводе слободно време;

· превенција насиља, наркоманије, малолетничке делинквенције;

· задовољавати потребе за афирмацијом, али и сузбијати тенденције процењивања властитих способности услед недовољно развијене  самокритичности ученика и ученица;

· задовољавати потребе ученика и ученица за групном идентификацијом која у знатној мери убрзава процес социјализације личности;

· развијати способности за посматрање, доживљавање и стварање естетских вредности (лепота кретања, лепота спорске игре и лепота природе);

· уводити ученике ученице у организовани систем припрема за игре, сусрете и манифестације.

· Усвајање етичких вредности и подстицање вољних особина ученика.



	Врста активности
	Реализатори
	Начин реализације

	 Обавезне физичке активности

(5.разред шклске започете 2017./2018. па на даље)
	Стручно веће наставника физичког васпитања
	Стручно веће наставника физичког васпитања на годишњем нивоу планира начин остваривања ОФА  у овиру ФЗВ (Просветни гласник РС“, бр 6/17).

Физичко и здравствено васпитање остварује се кроз:

-часове физичког и здравственог васпитања;

-обавезне физичке активности ученика.

Обавезне физичке активности ученика доприносе остваривању постављеног циља и исхода физичког и здравственог васпитања где се такође реализује програм школког спорта и спортских активности.
Обавезне физичке активности  организују се у оквиру редовног распореда, односно према посебном распореду (кумулативно) или на други начин у складу са просторним могућностима школе и потребама ученика (посете спортским комплексима,излети)

	Тематске недеље
	
	Педагошки колегијум,стручна већа:

Према плану и програму педагошког колегијума  припрема се тема и остверивање истог на настави ФЗВ, удруживање и корелација са осталим наставним преметима кроз трибине и часове.

	Спортске секције
	Стручно веће наставника физичког васпитања
	Сваке године стручно веће наставника физичког васпитања, нуди ученицима одређен избор спортских секција према њиховим интересовањима, ресорним могућностима школе, радној листи (спортска гимнастика, стони тенис, шах, џудо, атлетика, народне игре и плес, спортске колективне игре са лоптом)

	Излети и спортски дани
	Стручно веће наставника физичког васпитања
	- крос трке два пута

- турнири у одређеним спортовима

- излети са спортским акстивностима или организовање гледања спортских утакмица у организацији Савеза за школски спорт у сарадњи са  Спортским савезима и клубовима у циљу промовисања спорта и њених позитивних вредности.

	Спортска такмичења
	Стручно веће наставника физичког васпитања
	Стручно веће наставника физичког васпитања на годишњем нивоу планира:

· учешће на спортским такмичењима у организацији Министарства просвете у сарадњи са Савезом за школски спорт и омладине Србије

· учешће на спортским такмичењима хуманитарног карактера

· организовање спортских такмичења у школи

· спортска такмичења преко пројеката у којима учествује школа

	Школски турнири
	Стручно веће наставника физичког васпитања
	Стручно веће наставника физичког васпитања предлаже  и договара се о времену реализације једна од пунуђених три турнира:

· у малом фудбалу, шаху, стоном тенису, плесу

· међушколски турнири

	Промоција спорта, такмичења и фер--плеја
	
	Стручно веће наставника физичког васпитања планира уз план и програм недеља школског спорта:

· израда паноа о актуелним спортским такмичењима

· израда паноа о појединим спортовима

· израда паноа о познатим спортистима

· спортска такмичења  промотивног карактера

· обилазак спортских комплекса у граду , одлазак на спортске  утакмице које организује град са слободним улазом

· трибине и предавања укључивањем  ученика спортиста, наставника и родитеља

· сарадња са локалним спортским клубовима, организацијама и удружењима

	Превенција деформитета
	Стручно веће наставника физичког васпитања
	Корективно-педагошки рад (на  часовима ФЗВ кроз ВО (индивидуални рад и секције гимнастике) организује се превентивно за све ученике ( учвршћивање правилног држања тела ) са ученицима смањених физичких способности, сметњама у развоју, ослабљеног здравља, са телесним деформитетима и лошим држањем тела и континуирано праћење напредовања у вештинама ученика који се образују по ИОПу

Реализује се кроз:

-предавања за ученике и презентације о могућим  деформитетима тела и последицама физичке неактивности, упутства(усмено,практично,слике)

-правилно вежбање, практично вежбање ( у оквиру гимастичке секције млађих и старијих разреда)

	Недеља школског спорта и угледно/огледни  часови

(два пута годишње, I и  II полугодиште)
	Стручно веће наставника физичког васпитања
	Стручно веће наставника физичког васпитања :

· спортска такмичења (мали фудбал, одбојка, кошарка, рукомет,ритмичко-спортској гимнастици и плесу, „између две ватре“)

· утакмице ученика и родитеља, ученика и наставника  као мере повећања сарадње, етоса, превенције насиља као и једна од начина популаризације школе.

· крос

· гостовање истакнутих спортиста-сарадња са бившим ученицима истакнутим спортистима и уопште врхунским спортистима

· јавни час и угледни часови физичког васпитања

· часови одељењске заједнице посвећени значају спорта и физичке активности

· укључивање ученика са посебним потребама у спортске активности и вршњачка подршка ученика

· израда  паноа ученичким цртежима на тему спорта и материјала за сајт школе и школског листа (Десанкина дружина )о одржаним  такмичењима и победницима

	Пројекти
	Стручна служба, већа, руководилац школе


	-сарадња, учешће у актуелним пројектима где се пропагирају здрави стилови живота, безбедност, спречавња насиља кроз фер-плеј, физичка активност, спортско репортерство и такмичења.

	Школски пројекат и манифестација
	Тим за манифестације и медијску промоцију
	Организује се у оквиру недеље спорта, Дана школе и спортских такмичења

	Школски пројекат
	Ђак репортер у сарадњи са новинарском секцијом
	Интерно у оквиру наше школе а везано за спортску страницу нашег школског часописа „Десанкина дружина“ или активности у Организацији  Министарства просвете и Сацеза за школски спорт који буду у понуди.

	Иновације
	Стручно веће наставника физичког васпитања
	Стручно веће наставника физичког васпитања предлаже иновације  које нису идентичне за обављање спортова у свим издвојеним одељењима, а зависе у односу на просторне могућности,као  и  школских услова за рад  у издвојеним одељењима наше школе :

-Развијање и унапређење креативности и уметничког стваралаштва кроз вежбу и покрете увођењем музике на часовима физичког и здравственог васпитања.

-Коришћење наставног средства добијеног из пројекта „Развионица“у настави што омогућава и едукацију студената да стичу нова знања,искуства и вештине неопходне за рад у школи и у опште у спорту.

-самооцењивање, самопроцена, самоконтрола и провера ученика помоћу табела датих за проверу својих физичких способности;
-ученик добровољно  бира спорт који ће показати, презентовати и демонстрирати осталим ученицима на часу након чега сви приступају практичном раду-промовисање спорта на часовима ОФА (развијање и неговање ђачког активизма)

Реализовање предметне наставе два пута годишње ученицима 4. разреда где се промовише ПРОГРАМ ШКОЛСКОГ СПОРТА И СПОРТСКИХ АКТИВНОСТИ и начин рада са правилима понашања на часова ФЗВ у старијим разредима.

Амбијентално уживање музиком у току вежбања

	12. Стручно усавршавање
	Стручна служба, већа, руководилац школе
	План стручног усавршавања у установи и ван установе сваке године везане за ФЗВ као и опште теме образовања и васпитања у основним школама (планирати и предати стручној служби).


ПРОГРАМ  ЗАШТИТЕ ОД НАСИЉА, ЗЛОСТАВЉАЊА И ЗАНЕМАРИВАЊА, ПРОГРАМ ПРЕВЕНЦИЈЕ И СПРЕЧАВАЊА ДИСКРИМИНАЦИЈЕ И ПРОГРАМИ ПРЕВЕНЦИЈЕ ДРУГИХ ОБЛИКА РИЗИЧНОГ ПОНАШАЊА

Доношењем Закона о ратификацији Конвенције Уједињених нација о правима детета, Законом о основама система образовања и васпитања, Националним планом акције за децу наша земља се обавезала да предузме мере за спречавање насиља у породици, институцијама и широј друштвеној средини и обезбеди заштиту детета. Ради реализације овог циља урађен је Посебни протокол за заштиту деце од насиља, злостављања и занемаривања у образовно-васпитним установама. 

Посебни протокол разрађује интерни поступак у ситуацијама сумње или дешавања насиља, злостављања и занемаривања, али пружа и оквир за превентивне активности ради унапређења стандарда за заштиту деце/ученика.                                                                                                                                           
Сходно томе у школи постоји тим који спроводи и прати реализацију предвиђеног програма.       

 Општи циљ: заштита деце/ученика основношколског узраста од свих облика дискриминације и насиља у школи.
	Задаци

	ЗАДАЦИ ШКОЛЕ

· Омогућавање услова у школи који деци и ученицима обезбеђују живот и рад који доприносе њиховом оптималном максималном развоју;

· Интерес детета/ученика је примаран у односу на интерес свих одраслих који раде у школи или учествују у раду школе;

· Обезбеђење поверљивости података и заштита права на приватност детета и ученика;

· Учешће детета/ученика у свим фазама процеса заштите кроз благовремена и континуирана обавештења на начин који одговара њиховом узрасту и разумевању ситуације и кроз могућност да изразе своје мишљење;

· Протокол и правилници односе се на све ученике у школи без обзира на пол, узраст, породични статус, етничко порекло, и било које друге социјалне и индивидуалне карактеристике (боју коже, језик, вероисповест, националност, способности и специфичности детета);

· Спровођење и неговање климе прихватања, толеранције и уважавања;

· Укључивање свих интересних група (ученици, наставници, стручни сарадници, административно и помоћно особље, директор, родитељи, старатељи, локална заједница) у доношење и развијање програма превенције.

· Подизање нивоа свести свих укључених у живот и рад школе за препознавање случајева дискриминације, насиља, злостављања и занемаривања.

· дефинисање процедура и поступака за заштиту од насиља и реаговања у ситуацијама насиља;

· Информисање свих укључених у живот и рад школе о процедурама и поступцима заштите од дискриминације и насиља и процедурама реаговања у ситуацијама дискриминације и насиља.

ЗАДАЦИ У ОБЛАСТИ ПРЕВЕНЦИЈЕ

· Упознавање са правном регулативом Општег и Посебног протокола и правилницима о превенцији и реаговању у случајевима дискриминације и насиља;

· Израда Плана за заштиту деце / ученика од дискриминације и насиља;

· Дефинисање улога и одговорности у  примени процедура и поступака;

· Развијање и поштовање богатства различитости и културе понашања у оквиру васпитно-образовних активности;

· Организовање разговора, трибина, представа, приредби о безбедности и заштити деце/ученика од дискриминације, насиља, малолетничке делинквенције и злоупотребе алкохола, дувана и  психоактивних супстанци;

· Промовисање толеранције, другарства, узајамног поштовања и сарадње међу ученицима;

· Укључивање толеранције, другарства, узајамног поштовања и сарадње у наставу и повезивање са наставним садржајима;

· Развијање хуманости и емпатије код ученика;

· Дефинисање правила понашања и последица кршења правила;

· Вођење евиденције за случајеве дискриминације и насиља у које је укључен Тим за заштиту;

ЗАДАЦИ У ОБЛАСТИ ИНТЕРВЕНЦИЈЕ

· Усклађена и доследна примена утврђених поступака и процедура у ситуацијама дискриминације и насиља;

· Сарадња са релевантним установама;

· Континуирано евидентирање случајева дискриминације и насиља;

· Заштита и подршка деци која трпе дискриминацију и насиље (оперативни планови заштите);

· Рад са децом/ученицима која врше дискриминацију и насиље (оперативни планови заштите);

· Оснаживање деце која су посматрачи дискриминације и насиља за конструктивно реаговање (оперативни планови заштите);

· Евалуација спроведених активности;

· Саветодавни рад са родитељима.
· Редовно праћење доступних информација на платформи „Чувам те“ и постављање информација о случајевима дискриминације, насиља, злостављања и занемаривања, као и предузетим мерама и активностима у тим случајевима.


	Садржаји

	 Садржаји рада Тима за заштиту деце од дискриминације, насиља, злостављања и занемаривања:

· Израда Плана активности Тима за заштиту од дискриминације, насиља, злостављања и занемаривања;

· Планирање, реализација и праћење превентивних активности;

· Праћење и процена ефеката предузетих мера у интервенцији;

· Сарадња са релевантним установама (Центар за социјални рад, МУП и Клинички центар);

· Евидентирање појава дискриминације и насиља (извештаји на састанцима Тима за заштиту);

· Прикупљање документације (учесталост инцидентних ситуација и број пријава дискриминације и насиља);

· Праћење и вредновање учесталости дискриминације и насиља путем истраживања, запажања и провере (образац за праћење безбедности ученика у школском окружењу, чек листа);

· Извештавање стручних тела и органа управљања (два пута годишње);

· Укључивање  родитеља и старатеља ученика у рад Тима;

· Организовање трибина и предавања у вези са дискриминацијом, насиљем, занемаривањем и злостављањем, малолетничком делинквенцијом и злоупотребом дувана, алкохола и психоактивних супстанци и процедурама реаговања;

· Спровођење иницијалног анкетирања ученика и родитеља о безбедности у школи;

· Спровођење обуке ученика старијих разреда за активно ућешће у Вршњачком тиму за пружање подршке у превенцији и интервенцији насиља.

	САРАДЊА СА РОДИТЕЉИМА 

· Упознавање  родитеља/старатеља  са радом Тима за заштиту ученика од дискриминације, насиља,злостављања и занемаривања;

· Присуство родитеља/старатеља на састанцима Тима за заштиту;

· Анкетирање родитеља о безбедности ученика у школи;

· Презентовање добијених разултата у процени безбедности у школи  на састанцима Савета родитеља;

Континуирана сарадња са родитељима и њихово укључивање по питању безбедности.



	КОРАЦИ И ОДГОВОРНОСТИ У ИНТЕРВЕНЦИЈИ НА ДИСКРИМИНАЦИЈУ И НАСИЉЕ

	ИНТЕРВЕНЦИЈА:

Успостављање и одржавање унутрашње заштитне мреже (дефинисање ко, када и на који начин интервенише. У случају сумње о случају дискриминације и тежим облицима насиља, злостављања и занемаривања обавезно укључивање других институција (спољашња заштитна мрежа).

Непосредни васпитни рад са децом која трпе или чине дискриминацију и насиље или су сведоци дискриминације и насиља обављају педаг, психолог, социјални радник школе и одељенске старешине у сарадњи са родитељима/старатељима ученика и релевантним институцијама. 

Након сазнања о случају дискриминације или насиља и обављених консултација Тим за заштиту од дискриминације, насиља, злостављања и занемаривања 

ПРЕДУЗИМА АКТИВНОСТИ:

· Информише родитеље/старатеље ученика и релевантне установе (уколико је потребно) непосредно после догађаја, односно сазнања о догађају и у време консултација између чланова Тима;

· Организовање посебних програма оснаживања деце за конструктивно поступање у ситуацијама дискриминације и насиља. Израда оперативних планова заштите за ученике;

· Укључује надлежне установе и службе (уколико је потребно): МПНТР, Хитну помоћ, ПУ, ЦЗР;

· У случајевима сумње за насиље (које није потврђено), прати понашање потенцијалних учесника у сарадњи са одељенским старешином, предметним наставницима, родитељима/старатељима);

· Евидентира случај и прати реализацију планираних активности.

ЕВИДЕНЦИЈА И ДОКУМЕНТАЦИЈА

Евиденцију о случајевима насиља води:

· Одељенски старешина, наставник, васпитач

· Тим – уколико се укључи у интервенцију

· Стручна служба

У обрасце се уписује шта се догодило, када, ко су учесници, како је пријављен случај дискриминације или насиља, ко је обавештен о случају, последице, предузете мере, начин укључености родитеља/старатеља и стручне службе;

Број и учесталост случајева дискриминације и насиља се периодично анализирају на састанцима Тима, Одељенског и Наставничког већа, Савету родитеља. 

Тим за заштиту од дискриминације и насиља води евиденцију о свим случајевима дискриминације и насиља и чува и документацију о васпитном раду када је Тим укључен.

	ПРОГРАМ  ПРЕВЕНЦИЈЕ ДИСКРИМИНАЦИЈЕ

Упознавање ученика, родитеља и свих запослених  са Правилником о поступању установе у случају сумње или утврђеног дискриминаторног понашања и вређања угледа, части или достојанства личности;

Утврђивање процедура заштите и реаговања у случајевима дискриминације или сумње на дискриминацију;

Организање трибина, предавања и радионица о превенцији и заштити од дискриминације;

Промовисање толеранције, другарства, узајамног поштовања и сарадње међу ученицима;

Укључивање толеранције, другарства, узајамног поштовања и сарадње у наставу и повезивање са наставним садржајима.


Превенција малолетничке делинквенције, злоупотребе алкохола, дувана и психоативних супстанци:

· разговори, радионице и предавања на трибинама;

· радионице и предавања на часовима одељенске заједнице;

· Наставни садржаји о штетности употребе дувана, алкохола и психоактивних супстанци на часовима предметне наставе;

·  Активности и садржаји у слободним и ваннаставним активностима у школи  којима се промовишу и практикују здрави стилови живота.

Програм поступања у кризним догађајима

Кризни догађај је у већини случајева непредвидив догађај са потенцијално негативним последицама. Taj догађај и његове последице могу проузроковати значајну штету особама које су непосредно или посредно изложене кризном догађају. Кризни догађај карактерише број жртава (повређених или настрадалих), материјална штета, психолошке реакције појединца и/или заједнице у целини, као и солидарност у сврху отклањања последица.
Кризни догађаји су:
– Природна смрт детета/ученика;
– Покушај убиства и убиство детета/ученика (у школи или ван ње);
– Покушај самоубиства ученика и самоубиство (у школи или ван ње);
– Природна смрт, самоубиство или убиство запосленог у школи;
– Саобраћајна незгода у којој је повређено или настрадало дете, односно ученик и/или запослени у школи;
– Нестанак детета/ученика;
– Масовно тровање у простору школе;
– Дојава о подметнутој експлозивној направи у установи или терористичком нападу и слично;
– Талачка криза;
– Насиље већих размера (масовне туче, вишеструка убиства, терористички напади);
– Техничко-технолошке опасности (експлозија, изливање, испаравање отровних материја и пожар);
– Природне катастрофе (поплаве, земљотреси, пожари...);
– Епидемија која је обухватила територију/општину на којој се налази школа;
– Други кризни догађаји.
У случају проглашења ванредне ситуације, односно ванредог стања, школа поступа у складу са прописима који то уређују.

Јачање отпорности школе за ефикасно реаговање на кризне догађаје
Школа континуирано унапређује процедуре поступања ради ефикасног деловања у сврху отклањања или свођења на минимум последица које је кризни догађај изазвао по организацију рада и функционисање установе, као и по физичко и ментално здравље појединца.
Јачање отпорности школе заснива се на следећим принципима:
1) Континуитет
Подстицање приправности и обезбеђивање континуираног пружања квалитетног образовања и васпитања, подизање свести, планирање и припрема за реаговање у кризним догађајима.
2) Сарадња
Интерсекторска повезаност и заједничко деловање у ванредним ситуацијама, с обзиром на врсту кризе.
3) Доступност
Омогућавање брзог приступа доступним ресурсима како би школа обезбедила континуитет и право на квалитетно образовање и васпитање у време кризног догађаја.
4) Ефикасност
Обезбеђивање да школа активно предузима правовремене и адекватне кораке у реаговању на кризни догађај.
Школа формира тим за кризне догађаје у оквиру тима за заштиту од дискриминације, насиља, злостављања и занемаривања.
Тим за кризне догађаје формира се у циљу ефикасног поступања школе у кризним догађајима. Програм поступања школе у кризним догађајима израђује се као обавезни и саставни део програма заштите од дискриминације, насиља, злостављања и занемаривања, а који је саставни део школског, односно предшколског програма. На основу програма израђује се план рада Тима за заштиту од дискриминације, насиља, злостављања и занемаривања, који је саставни део годишњег плана рада школе.
Програм рада сачињава се на основу специфичности школе и садржи:
– процену снага, капацитета и специфичности школе да се суочи са различитим потенцијалним кризним догађајима - школа поседује стручне капацитете запослених, има одличну сарадњу са локалном заједницом, запослени у школи имају искуства у реаговању на поједине кризне догађаје, али је разуђена због издвојених одељења што може бити отежавајући фактор у координацији активности и изради плана поступања у ситуацијама кризе.
– школа има план поступања у ситуацијама кризе, који подразумева предвиђена безбедна места унутар и изван установе у зависности од кризног догађаја, дефинисан начин алармирања, односно оглашавања и информисања у школи у зависности од врсте кризног догађаја (нпр. поплава, земљотрес, пожар, дојава о експлозивној направи и сл.), у складу са евакуационим планом школе. Део плана поступања у ситуацијама кризе садржи и план распореда просторија, као и начина означавања свих просторија у школи (ходника, учионица, кабинета и других просторија, са унутрашње и спољашње стране);
– део који се односи на стручно усавршавање запослених ради јачања компетенција за пружање психосоцијалне подршке, за реализацију плана евакуације и друге обуке које могу допринети ефикасном реаговању школе у различитим кризним ситуацијама;
– део који се односи на унапређивање безбедносне културе деце, односно ученика и запослених;
– начин реаговања – кораке у поступању школе када се догоди кризни догађај;
– начине укључивања и сарадње са породицом ради заједничког деловања на јачању отпорности школе;
– начине праћења, евалуацију и извештавања о реализацији програма.
Директор школе руководи Тимом за кризне догађаје у складу са општим актом и годишњим планом рада.
Обавезни чланови Тима за кризне догађаје су: кординатор Тима за заштиту, представник родитеља, стручни сарадник и одговорајући наставници, односно васпитачи и други запослени из школе, а који могу бити и чланови Тима за заштиту.
Број чланова и састав Тима за кризне догађаје одређује директор, а у складу са специфичностима школе.
Директор доноси решење којим се дефинише улога чланова Тима за кризне догађаје, односно одређује чланове Тима који ће обављати послове и активности које се односе на координацију, пружање психосоцијалне пордршке и информисање.
Координација обухвата активности – планирања, организације, координације и сарадње са спољном заштитном мрежом, праћења и евалуације.
Психосоцијална подршка обухвата активности – праћења реаговања, процена потреба за психосоцијалном подршком, пружање индивидуалне и групне подршке, процена потребе за укључивањем мобилног тима и уколико до тога дође, сарадња са мобилним тимом.
Информисање обухвата активности – прикупљања, проверавања, селекције, дистрибуције информација, као и припреме саопштења.
Поступање установе:
	Прикупљање података, процена потреба и обавештавање надлежних органа
	Тим прикупља информације о догађају (опис догађаја, место и време када се десио догађај), ко је све погођен кризним догађајем и каква му је помоћ потребна, где се налази и у каквом је стању, као и о томе шта је већ урађено поводом тога у школи.
У зависности од врсте/облика кризног догађаја, наредни корак подразумева хитно обавештавање полиције, хитне помоћи, ватрогасне службе, као и других евентуално потребних органа/служби. Неопходно је да запослени поступају у складу са планом поступањa у ситуацијама кризе и у зависности од врсте кризног догађаја, и у складу са планом евакуације.
Тим за кризне догађаје благовремено информише Министарство просвете, односно надлежну школску управу о догађају, као и предузетим активностима.

	Успостављање сарадње са спољашњом мрежом заштите (социјална и здравствена заштита, полиција, јавно тужилаштво, јединица локалне самоуправе, мобилни тим).
	На основу прикупљених података, уз обавезу хитног обавештавања спољашње мреже заштите Тим за кризне догађаје врши процену да ли школа може да поступа самостално или јој је потребна помоћ и подршка представника спољашње мреже заштите, са којом израђује јединствен план деловања, начин рада и извештавања.
У зависности од облика/врсте и степена интензитета кризног догађаја Тим за кризне догађаје процењује кога укључује од спољашње мреже заштите.

	Сарадња и заједничко деловање са мобилним тимом за кризне интервенције
	Уколико кризни догађај као последицу има најмање троје или више повређених или настрадалих лица, директор је у обавези да одмах по сазнању обавестити Министарство просвете како би се ангажовао интерсекторски мобилни тим за кризне ситуације, који је формиран у складу са Протоколом о поступању приликом суочавања друштва са кризним ситуацијама у оквиру Радне групе Владе Републике Србије ради пружања неопходне подршке.
У ситуацијама када поступа мобилни тим, Тим за кризне догађаје постаје саставни део мобилног тима. Тим за кризне догађаје пружа потребне информације мобилном тиму, учествује у заједничком планирању, организацији и реализацији психосоцијалне подршке. У сарадњи са мобилним тимомом, Тим за кризне догађаје врши праћење и идентификовање деце/ученика и запослених којима је потребна помоћ, пружа прву психолошку помоћ као и друге видове подршке.

	Благовремено информисање деце/ученика, родитеља, запослених и медија о догађају
	Директор школе именује особе задужене за припрему званичних информација за родитеље, ученике, запослене и за медије. Обавештења имају сврху континуираног информисања запослених, родитеља и деце/ученика и медија о најновијим, провереним и тачним информацијама до којих је школа дошла, ради планирања одговарајуће подршке и предузимања других потребних мера (сузбијање гласина и ширења панике); упознавање са могућим тешкоћама, ризицима, изазовима и начинима за њихово превазилажење; упознавање са начинима подршке. Саопштење за медије сачињава се у сарадњи са надлежним службама Министарства

	Психосоцијална подршка деци, ученицима и запосленима
	Тим за кризне догађаје прати реаговања ученика, родитеља и запослених, идентификује коме је помоћ потребна и у складу са тим организује пружање психосоцијалне подршке. Приликом пружања психосоцијалне подршке као основна интервенција користи се психолошка прва помоћ.
У зависности од врсте, интензитета и последица кризног догађаја, Тим за кризне догађаје процењује потребу за укључивањем представника из система здравствене заштите у циљу пружања психосоцијалне подршке и/или укључивање интерсекторског мобилног тима за кризне ситуације.

	Израда и реализација плана рада установе у измењеним условима и стабилизација рада у установи
	Тим за кризне догађаје у сарадњи са релевантним тимовима установе израђује план рада по измењеном, прилагођеном плану.
Неопходно је да начин рада установе буде прилагођен последицама кризног догађаја, могућностима и потребама деце/ученика и запослених у погледу реализације свих школских активности непосредно након кризног догађаја.
План рада треба да садржи конкретне активности/мере које школа планира да предузме, носиоце (извршиоце) планираних активности, временску динамику, начин извршења, начини праћења и извештавања.
Приликом прављења плана важно је узети у обзир врсту кризног догађаја, број погођених особа, процену даљих ризика, реакцију локалне заједнице и одговарајуће правне аспекте.
Након кризног догађаја школа предузима активности које ће водити стабилизацији стања - постепени повратак школе на редован начин рада који је био успостављен пре кризног догађаја уз континуирано праћење понашања деце/ученика и запослених у циљу процене ефеката подршке и предузимања даљих мера.
Тим за кризне догађаје прати реализацију плана и у зависности од тока смиривања кризног догађаја, ревидира план, надопуњује га и коригује.

	Организација евентуалних комеморативних активности
	У случају кризних догађаја са смртним исходом, Тим учествује у организацији и планирању адекватних комеморативних активности.

	Праћење реализације плана и евалуација
	Тим за кризне догађаје прати реализацију плана рада (у оквиру плана рада Тима за заштиту) у измењеним условима, евентуалне корекције и допуне плана у зависности од процене степена, броја и последица изазваних кризним догађајем и предузетим корацима.

	Вођење документације и извештавање
	Тим за кризне догађаје води документацију о спроведеним активностима у вези поступања у кризној ситуацији.
Извештај о поступању школе доставља се надлежној школској управи. д


Када су жртве кризног догађаја деца са хроничним болестима, деца са сметњама у развоју и инвалидитетом, Тим за кризне догађаје након идентификације израђује индивидуализоване планове у сарадњи са родитељима и представницима спољашње мреже заштите.
5.3. Поступање након кризног догађаја
Након реализације плана поступања у кризним догађајима, и успостављања стабилног стања у школи Тим за кризне догађаје врши евалуацију спроведених активности и сачињава извештај. Евалуација обухвата: анализу ефеката спроведених мера и активности односно реализацију измењеног плана рада, као и пружање прве психолошке помоћи, са посебним освртом на снаге, изазове и препоруке у реаговању на кризни догађај. На основу евалуације плана реаговања у конкретним ситуацијама, школа даље унапређује план поступања у кризним ситуацијама.
Уколико је због кризног догађаја дошло до прекида или извођења наставе у измењеним условима, Тим за кризне догађаје у сарадњи са педагошким колегијумом израђује посебан план даље реализације образовно-васпитног рада. Израђени план реализације усваја Наставничко веће, док Школски одбор доноси одлуку, а сагласност на план даје надлежна Школска управа.
Извештај о реализацији посебног плана део је годишњег извештаја о реализацији плана заштите од насиља, злостављања и занемаривања.
Тим за кризне догађаје континуирано прати реаговања деце/ученика и запослених и процењује потребу за психосоцијалном подршком у наредном периоду и у сарадњи са спољашњом мрежом заштите израђује план о њеној реализацији.
Тим за кризне догађаје прати реализацију планова, у сарадњи са спољашњом мрежом заштите процењује степен смиривања ситуације и покреће процес договарања са породицама жртава и повређених о начинима обележавања сећања на догађај (обезбеђивање простора, активности сећања, обележавање годишњица и слично).
	АКТИВНОСТ
	ВРЕМЕ РЕАЛИЗАЦИЈЕ
	НОСИОЦИ АКТИВНОСТИ
	САРАДНИЦИ

	Формирање Тима за кризне догађаје у оквиру Тима за заштиту од дискриминације, насиља, злостављања и занемаривања;
	Прва половина септембра месеца
	Директор школе
	Чланови Тима за кризне догађаје, запослени у школи и родитељи/старатељи ученика

	Одређивање улога чланова Тима за кризне догађаје (координација, пружање психосоцијалне пордршке и информисање);
	Прва половина септембра месеца
	Директор школе

(доношење решења)
	Чланови Тима за кризне догађаје

	Процена снага, капацитета и специфичности школе да се суочи са различитим потенцијалним кризним догађајима;
	Прва половина септембра месеца
	Тим за кризне догађаје
	Тим за ШРП, Тим за инклузивно образовање, Тим за сарадњу са породицом, Тим за сарадњу са локалном заједницом

	Израда плана поступања у ситуацијама кризе  -

предвиђена безбедна места унутар и изван установе у зависности од кризног догађаја, дефинисан начин алармирања, односно оглашавања и информисања у школи у зависности од врсте кризног догађаја;
	Прва половина септембра месеца
	Тим за кризне догађаје
	Сви запослени у школи

	Израда плана распореда просторија и дефинисање начина означавања свих просторија у установама (ходника, учионица, кабинета и других просторија, са унутрашње и спољашње стране);
	Прва половина септембра месеца
	Тим за кризне догађаје
	Помоћни радници школе

	Израда Плана поступања у школи када се деси кризни догађај;
	Прва половина септембра месеца
	Тим за кризне догађаје
	Сви запослени у школи

	Обавештавање о начину реаговања – корацима у поступању у школи када се догоди кризни догађај;
	Прва половина септембра месеца
	Директор школе
	Тим за кризне догађаје

	Вежбе поступања у кризним догађајима
	Октобар месец
	Тим за кризне догађаје
	Сви запослени у школи

	Стручно усавршавање запослених 

(ради јачања компетенција за пружање психосоцијалне подршке, за реализацију плана евакуације и друге обуке које могу допринети ефикасном реаговању у различитим кризним ситуацијама);
	Новембар месец
	Тим за кризне догађаје
	Тим за професионални развој запослених

	Унапређивање безбедносне културе деце, односно ученика и запослених;
	Током школске године
	Тим за кризне догађаје
	Васпитачи/це, учитељи/це, наставници и стручни сарадници

	Укључивање и сарадња са породицом ради заједничког деловања на јачању отпорности установе;
	Током школске године
	Тим за кризне догађаје
	Васпитачи/це, учитељи/це, наставници и стручни сарадници

	Обуке запослених о ефикасном реаговању у различитим кризним ситуацијама;
	Април месец
	Тим за кризне догађаје
	МУП, ватрогасна служба, Дом здравља, Школска управа

	Праћење, евалуација и извештавање о реализацији Програма поступања у кризним догађајима;
	Друга половина августа месеца
	Тим за кризне догађаје
	Сви запослени у школи


Када школа има сазнање да се догодио кризни догађај одмах, а најкасније у року од 24 сата, активира се Тим за кризне догађаје, који има следеће задатке:

– прикупљање података, процена потреба и обавештавање надлежних органа;

– успостављање сарадње са спољашњом мрежом заштите;

– сарадња и заједничко деловање са мобилним тимом за кризне интервенције;

– благовремено информисање деце/ученика, родитеља, запослених и медија о догађају;

– психосоцијална подршка деци, ученицима и запосленима;

– израда и реализација плана рада школе у измењеним условима и стабилизација рада у школи;

– организација евентуалних комеморативних активности;

– праћење реализације планова и евалуација;

– вођење документације и извештавање и

– други послови који могу бити од значаја у ситуацијама када се деси кризни догађај.
ПРОГРАМ ВАННАСТАВНИХ  АКТИВНОСТИ УЧЕНИКА
Образовни-васпитно циљ ученичких ваннаставнихих активности јесте да допринесу развоју личности на образовном, сазнајном, креативном, друштвеном и личном плану. 

  
Задаци ваннаставних  активности су:

- проширивање и продубљивање, као и стицање нових знања и умења  према интересовањима ученика;

- задовољавање специфичних интересовања ученика уз активно усмеравање њихових склоности, способности интересовања и подстицање професионалног развоја;

- мотивисање и оспособљавање ученика за самосталан и креативан рад;

- омогућавање ученицима организовање забаве и рекреације, као и других услова да самостално користе слободно време и организују духовни, културни и друштвени живот у средини у којој живе и раде.
За остале ваннаставне активности ученици се индивидуално опредељују. Зато се на почетку школске године изврши увид у интересовања за рад у појединим секцијама, односно слободним активностима. На основу добијених резултата анализе успешности у претходној години, као и интересовања ученика, затим кадровских и материјалних услова школе, изврши се  избор врсте и облика слободних активности које ће се реализовати током школске године.

При организовању ваннаставних  активности поштују се следећи принципи:

- слободно и добровољно опредељивање ученика у избору активности и удруживању на основу индивидуалних интересовања и способности;

- активно учешће ученика у организовању рада, планирању и програмирању садржаја, метода и поступака у секцијама, анализи остварених резултата;

- повезаност и јединство слободних активности са осталим образовно-васпитним активностима уз координиран рад свих васпитних чинилаца.

	ВРСТА ВАННАСТАВНЕ АКТИВНОСТИ
	ЦИЉ

	Културно-уметничке секције (драмско-рецитаторска, новинарска, ликовна,  музичка, хор и оркестар, креативна радионица, покажи шта знаш, црквено појање, читољупци..)
	- развијање радозналости и отворености за нове, актуелне појаве уметности и култури;

-развијање маште, оригиналности и  смисла за лепо;
- развијање опажања, критичког мишљења, слободног креативног изражавања ученика.

	Научно-истраживачке секције (огледи у природним наукама, логичке игре, етнотуристичка...)
	-развијање склоности и способности ученика у одговарајућој научној дисциплини, посебно стваралачких способности и сазнајних могућности ученика;

- развијање логичког и критичког мишљења ученика;

- стварање услова и подстицање креативног рада ученика;

- навикавање и оспособљавање ученика за коришћење научнопопуларне и стручне литературе, приручника и лексикона;

- увођење ученика у методе научног истраживања и упознавање ученика са мултидисциплинарним и интердисциплинарним приступом решавању научних проблема;

- развијање спретности ученика за експериментални и практичан рад.

	Спортско-рекреативне секције (спорстка секција, џудо, спортска гимнастика, стони тенис)
	-обухват што већег броја ученика посебним програмом физичког вежбања, који, заједно са општим програмом чини јединствену целину, односно јединствен систем школског физичког васпитања;

- задовољење нових и све разноврснијих жеља и интересовања школске омладине за бављење разним гранама физичког вежбања у слободном времену;

- откривање могућности и лепоте стварања у физичкој култури, у спорту, гимнастици, игри, плесу и помагање ученицима да свестрано развију своје природне способности за физичко вежбање;

- подстицање ученика да науче како да физичко вежбање интегришу у свој свакодневни живот и да активност у овој области развију као своју трајну потребу и обавезу.

	Секције у области технике (саобраћајна, техничко-информатичка, програмерска секција)
	· стицање основног техничког и информатичког

образовања, знања у области саобраћаја и оспособљавање за примену тих знања;

-савладавање основних принципа руковања различитим средствима рада,објектима технике и управљања технолошким процесима;

-развијање способности практичног стварања;

-развој психомоторних способности;

-развијање стваралачког и критичког мишљења;

-развијање прецизности у раду, упорности и истрајности при решавању задатака.

	Културне и спортске манифестације, изложбе, конкурси, трибине  у школи – учешће на школским приредбама, у квизовима, такмичењима, маскенбалима, модним ревијама, литерарним и ликовним конкурсима, изложбама, трибинама, спортским надметањима у организацији школе...
	 -развијање такмичарског духа;

- развијање опште културе;

-развијање и подстицање стваралачке активности;

-развијање маште, оригиналности и  смисла за лепо;

-оспособљавање ученика за испуњење слободног времена садржајима из области културе, науке, технике, уметности, спорта...

	Посете установама и манифестацијама ван школе – посете музејима, биоскопима, позоришту, Симфонијском оркестру, сајмовима, изложбама, научним, спортским и културним манифестацијама 
	-сaрадња са локалном заједницом

-развијање опште културе;

-развијање и подстицање стваралачке активности;

 -развијање маште оригиналности и  смисла за лепо;

-оспособљавање ученика за испуњење слободног времена садржајима из области културе, науке, технике, уметности, спорта...

	Хуманитарне активности – прикупљање помоћи, учешће у хуманитарним акцијама, вршњачка помоћ ученицима који слабије напредују
	-развијање хуманости;

-поштовање разлика и туђих потреба;

-развијање такмичарског духа.

	Еколошке акције – акције уређења школског простора, сакупљања секундарних сировина
	-развијање еколошке свести ученика

	Ексурзије и излети
	-непосредно упознавање појава и односа у природној и друштвеној средини;

-упознавање културног, историјског и духовног наслеђа и привредних достигнућа;

-проучавање објеката и феномена у природи;

 -уочавање узрочно-последичних односа у конкретним природним и друштвеним условима; 

-упознавање начина живота и рада људи појединих крајева; 

-развијање позитивног односа према националним, културним, етичким и естетским вредностима, спортским потребама и навикама, позитивним социјалним односима, као и схватање значаја здравља и здравих стилова живота; 

-развијање интересовања за природу и изграђивање еколошких навика;

- подстицање испољавања позитивних емоционалних доживљаја.


Стручно веће разредне наставе одабрало је, осмислило и донело програме секција за млађе разреде. Тежиште ваннаставних активности у овом периоду је на социјализацији, психомоторном развоју ученика, упознавању сопствених мисли и осећања и њиховом изражавању. Доминирају активности које се остварују кроз игру, покрет и креативне захтеве. Ваннаставне активности се спроводе уз значајну помоћ и подршку наставника.
	1.
	Драмско-рецитаторска секција

	2.
	Ликовна секција

	3.
	Креативна радионица

	4.
	Музичка секција

	5.
	Покажи шта знаш

	6.
	Техничко-информатичка секција

	7.
	Спортска секција


Стручна већа одабрала су, осмислила и донела програме секција за старије разреде. Тежиште ваннаставних активности у овом периоду је на интелектуалном, емоционалном, моралном, физичком и социјалном развоју ученика посебно кроз дружење, пријатељство. Доминирају заједничке активности које траже сарадњу, толеранцију, поштовање различитости. Активности пред ученике постављају различите интелектуалне захтеве (вербалне, нумеричке, спацијалне…), промишљање и делање у области одрживог развоја, солидарности, интеркултурализма, националне и светске културне баштине и коришћење ИКТ-а. 
	1.
	Драмска секција

	2.
	Новинарска секција

	3.
	Језичке игре (страни језици)

	4.
	Читољупци (страни језици)

	5.
	Логичке игре

	6.
	Етнотуристичка секција

	7.
	Предузетничка секција

	8.
	Огледи у природним наукама

	9.
	Шаховска секција

	10.
	Ликовна секција

	11.
	Креативна музичка радионица

	12.
	Хор и оркестар

	13.
	Саобраћајна секција

	14.
	3Д моделовање

	15.
	Програмерска секција

	16.
	Спортска гимнастика

	17.
	Џудо

	18.
	Стони тенис

	19.
	Библиотечка секција

	20.
	Рецитаторска секција


*Посебни програми секција дати су у посебним документима и чине саставни део Школског програма.
ПРОГРАМ ПРОФЕСИОНАЛНЕ ОРИЈЕНТАЦИЈЕ

Програм професионалне оријентације усмерен је на оспособљавање ученика за доношење промишљених и одговорних одлука о даљем школовању и будућем занимању, у складу са њиховим способностима, интересовањима и личним особинама.

Циљ професионалне оријентације у основној школи јесте развијање спремности ученика да стичу знања и искуства о себи и свету рада и да доносе реалне одлуке у погледу свог даљег образовања. Професионална оријентација такође помаже родитељима/старатељима у избору занимања њихове  деце, узимајући у обзир њихове способности и склоности.
Задаци програма:
· упознавање ученика са сопственим способностима, интересовањима и вредностима; 

· информисање о образовним профилима и могућностима даљег школовања; 

· упознавање са светом рада и различитим занимањима; 

· развијање вештина доношења одлука и планирања каријере; 

· пружање подршке родитељима/старатељима у процесу избора даљег образовања ученика. 


Програм професионалне оријентације треба да подучи ученике како се доносе професионалне одлуке и праве избори. 

Тим за професионалну оријентацију, коју чине разредне старешине ученика 8. разреда и стручни сарадници, прати индивидуалне склоности и интересовања ученика и усмерава их.

Активности се реализују кроз одељењске заједнице, радионице, индивидуалне и групне разговоре, предавања, презентације, као и сарадњу са средњим школама и релевантним институцијама.

Планиране активности:
· у нижим разредима: информисање о занимањима и развијање интересовања; 

· у вишим разредима: самопроцена способности и интересовања, информисање о образовним профилима, саветодавни рад и подршка при избору средње школе. 

Узимајући у обзир тренутно стање на тржишту рада (незапосленост,неусклађеност националне стратегије запошљавања са образовним системом), у наредном периоду, рад у овој области унапредићемо у оним сегментима где реално можемо помоћи ученицима у професионалној оријентацији, обзиром на њихов узраст и социјалну и образовну структуру породица из којих долазе. Фокус у раду са ученицима нижих разреда у овој области биће на информисању, а у вишим разредима ће се реализовати и остали сегменти рада.

	Узраст
	Програмски садржаји
	Индикатори промена
	Носиоци послова

	ПРВИ-ЧЕТВРТИ РАЗРЕД
	· кроз наставне активности акцентоване на област рада
· часови одељењске заједнице –разговор о занимањима

· подршка ученицима код којих су примећене сколоности од стране учитеља
	ученици увиђају смисао појма рада у људском животу
позитивна одељењска атмосфера где сваки ученик има могућности да се развија према својим посебностима
	Учитељи, стручни сарадници, Тим за професионалну оријентацију

	ПЕТИ РАЗРЕД
	· кроз наставне активности акцентоване на област рада 

· часове одељењске заједнице - како ме други виде 

· подршка ученицима код којих су примећене склоности од стране предметних наставника
	ученици увиђају смисао појма рада у људском животу 

позитивна одељењска атмосфера где сваки ученик има могућности да се развија према својим посебностима
	Одељенске старешине, предметни наставници, стручни сарадници, Тим за професионалну оријентацију

	ШЕСТИ РАЗРЕД
	· кроз наставне и ваннаставне активности
· часови одељењске заједнице
	ученици су упознати са основним корацима у процесу доношења професионалних одлука 

како да on line сами направе лични каријерни портфолио
	Одељенске старешине, предметни наставници, стручни сарадници, Тим за професионалну оријентацију

	СЕДМИ РАЗРЕД
	· Представљање плана рада Тима за ПО 

· На часовима ОС представљање плана рада у вези са професионалном оријентацијом ученицима 7. разреда
· Анкетирање родитеља ученика заинтересованих за ућешће у радионицама пројекта ГИЗ.
· Спровођење изабраних радионица из пројекта ГИЗ. Спроводе их разредне старешине у сарадњи са ПП службом.
	ученици су заинтересованији и одговорнији у процесу наставе 

- лични увид , подршка од стране вршњачке групе и наставника чини да ученик освести своје професионалне карактеристике
	Одељенске старешине, предметни наставници, стручни сарадници, Тим за професионалну оријентацију

	ОСМИ РАЗРЕД
	· Представљање плана рада Тима за ПО родитељима ученика 8. разреда и на Савету родитеља. 
· На часовима ОС представљање плана рада у вези са професионалном оријентацијом ученицима 8.
· Анкетирање родитеља ученика заинтересованих за ућешће у радионицама пројекта ГИЗ.
· Спровођење изабраних радионица из пројекта ГИЗ. Спроводе их разредне старешине у сарадњи са ПП службом
· Укључивање родитеља експерата у предавања из домена својих занимања.
· Организовање реалних сусрета са средњим школама у просторијама наше школе. Ови реални сусрети намењени су и родитељима/старатељима  и ученицима.

· Упознавање ученика завршног разреда са општим условима и пропозицијама за упис у средње школе (бодовање, Листа жеља, здравствени услови итд).
· Истицање описа  занимања током попуњавања Листа жеља.
· Информисање ученика о Сајмовима средњих школа и о Центру за упис у средње школе.
· Посете средњим школама (Дан отворених врата )
· Упознавање са сајтом Изабери средњу.
	самосвестан ученик  -информисан ученик ----сигуран у свој професионални избор
	Одељенске старешине, предметни наставници, стручни сарадници, Тим за професионалну оријентацију


ПРОГРАМ ЗДРАВСТВЕНЕ ЗАШТИТЕ
Здравствено васпитање ученика обухвата стицање хигијенских знања, вештина и навика, упознавање биолошких и физиолошких функција организма. Здравствено васпитање подразумева и обезбеђивање добрих хигијенских и ментално-хигијенских услова који се односе на школску средину, али и породичне услове. Здравствено васпитање ученика мора бити заједничка брига свих запослених.

Циљеви Програма:

· Стицање знања, формирање ставова и понашања ученика у вези са здравим начином живота и развојем хуманизације односа међу људима;

· Унапређивање хигијенских и радних услова у школи и елиминисање утицаја који штетно делују на здравље;

·  Остваривање активног односа и узајамне сарадње школе, породице и заједнице на развоју, заштити и унапређивању здравља ученика.

Програм здравстене заштите
	Узраст
	Програмски садржаји
	Начини реализације
	Носиоци послова

	Млађи узраст
	Здрава исхрана
Утврђивање сопствених потреба за храном и њихов однос са растом и развојем; разноврсна исхрана; упознавањ различитих физичких, способности и фаза у развоју организма;
	Настава,ЧОС, разговори и предавања, организација ужине, едукативне радионице, часови физичког и здравственог васпитања
	Учитељи, здравствени радници, стручњаци, стручни сарадници.

	
	Брига о телу
Стицање основних хигијенских навика: прање руку,купање, хигијена уста и зуба, хигијена одевања и хигијена становања
	Настава, ЧОС, предавања, практична примена стечених знања у школи.
	Учитељи, лекар, чланови тима Завода за Заштиту здравља, стручни сарадници.

	
	Физичка активност и здравље
Налажење задовољстава у физички активностима: стицањем базичних способности, покретљивости; игра; значај одмора
	Настава физичког васпитања, изабрани спорт, бављење спортом
	Учитељи,наставници физичког

васпитања, тренери, Спортских клубова

	
	Здраво понашање

Утврђивање здравог понашања; потреба за одмором; спавање и рекреација;
	Настава, ЧОС, предавања, радионице
	Учитељи, здравствени радници, стручни сарадници.

	
	Правилно коришћење здравствених служби
Упознавање и контакти са лекаром, стоматологом, медицинском сестром и здравственим установама
	Настава, Систематски прегледи, посете здравствених Радника школи, разговори
	Учитељи, здравствени радници, стручни сарадници.

	Старији узраст
	Здрава исхрана
Утврђивање сопствених потреба за храном и њихов однос са растом и развојем;

Разноврсна исхрана; упознавање различитих физичких способности и фаза у развоју организма
	Настава биологије,ОЗ ЧОС, предавања и разговори, организација ужине
	Наставник биологије, одељењске старешине, здравствени радници, стручни сарадници

	
	Брига о телу
Развијање личне одговорности за бригу о телу: коси,устима, носу; чистоћа тела, брига оодећи; здраве навике, непушење, болести зависности.
	Настава биологије, физичког васпитања, ЧОС, разговори и предавањау оквиру ОЗ, трибине
	Наставник биологије, физичког васпитања, одељењске старешине, здравствени радници, стручни сарадници.

	
	Физичка активност и здравље
Примењивање физичких способности у дневним активностима: развијање позитивних ставова за физичко вежбање; коришћење времена и рекреације; избор активности, спортова и клубова за вежбу


	Настава физичког васпитања, ЧОС,ЧОЗ, слободне активности, бављење спортом у клубовима
	Наставник физичког васпитања, Одељењске старешине, тренери спортских клубова

	
	Промене у пубертету 

Упознавање са физичким, емоционалним и интелектуалним променама; 
	Наставник биологије, Одељењске старешине, Здравствени радници, психолог
	Наставник биологије, Одељењске старешине, Здравствени радници, психолог

	
	Болести зависности

подизање свести ученика о важности очувања физичког и менталног здравља, као и развијање одговорног односа према сопственом понашању и изборима.
	Одељењске старешине, ученички парламент, стручни сарадници, Здравствени радници,
	Одељењске старешине, ученички парламент, стручни сарадници, Здравствени радници,

	
	Здраво понашање

Научити како да се спречи болест: природне одбране организма; спречавање инфекција; суочавање са развојним страховима и анксиозношћу
	Настава биологије, ЧОС, предавања и разговори у Оквиру ОЗ, приказивање видео материјала
	Наставник биологије,

Одељењске старешине,

Здравствени радници, психолог

	
	Правилно коришћење здравствених служби
Откривање да одговарајуће службе пружају здравствену Помоћ појединцу, организацији, различитим социјалним групама, заједници у целини
	Систематски прегледи, посете здравствених радника школи,  разговори, посете здрав. установама
	Одељенске старешине, здравствени радници, Директор стручњаци, стручни сарадници.


ПРОГРАМ СОЦИЈАЛНЕ ЗАШТИТЕ
Циљ програма социјалне заштите у школи је очување и унапређење нивоа социјалне сигурности ученика.

	Активности
	Начин реализације

	Прикупљање података о социјалном статусу ученика и израда социјалне карте ученика
	Сваке године се спроводи анкета како би се одредио социјални профил или статус ученика на нивоу целе школе. Учитељи и одељенске старешине прикупљају  податке у својим одељењима, и то према следећим параметрима: број деце без оца/мајке; број деце која имају статус расељених лица; број деце других националности; број ученика који путују до школе; број деце која су изузетно социјално угрожена; број деце чији родитељи немају решено стамбено питање; број деце у хранитељским породицама; образовни ниво родитеља.

	Подршка ученицима у настави и учењу из социјално угрожених категорија становништва
	Индивидуализација наставе и израда ИОП-а за ученике на основу детаљне анализе њиховог социјалног статуса.

	Подела бесплатних уџбеника ученицима 
	Поред бесплатних уџбеника за ученике који су остварили то право, школа омогућује оним ученицима којима је потребно да задужују  уџбенике школске библиотеке и враћају их на крају школске године. 

	Прикупљање средстава за хуманитарни фонд
	Већ дужи низ година у школи постоји Хуманитарни фонд (чији су оснивачи Ученички парламент, Савет родитеља и школа) чија средства су намењена болесним ученицима и ученицима са изузетно лошим социјалним статусом. Средства овог фонда се усмеравају за лечење, помоћ за смртне случајеве у породици и код најтежих случајева купују се храна и одећа. Чланови фонда су из редова наставника и Савета родитеља. 

	Хуманитарне акције


	-Акције које организују ученици и запослени у школи као помоћ ученицима којима је потребан школски прибор, одећа, обућа.

- Организовање акције „Књига за друга“.

- Акције прикупљања средстава за лечење тежих здравствених проблема (лечење ван града, у иностранству...).

	Подела гратиса за екскурзије и рекреативну наставу
	Приликом склапања уговора са агенцијама које су извођачи екскурзија и рекреативне наставе, један од услова школе је да обезбеде гратисе за социјално угрожене ученике. У подели гратиса учествују наставници, ученици и родитељи.

	Бесплатна ужина
	Велики број ученика школе добија бесплатну ужину, у сарадњи са „Пчелицом“ и градом.

	Сарадња са локалном заједницом и установама (Центром за социјални рад, Центром за хранитељство и усвојење)
	Због чињенице да око 2% наших ученика живи у хранитељским породицама, школа у сарадњи са Центром за социјални рад и Центром за хранитељство и усвојење организује састанке због праћења развоја тих ученика.

Школа одржава сталну комуникацију са Центром за социјални рад ради пружања заштите и подршке ученицима.

Ученицима који имају здравствене проблеме, школа у сарадњи са Општином Палилула обезбеђује бесплатан превоз од куће до школе.


ПРОГРАМ ЗАШТИТЕ ЖИВОТНЕ СРЕДИНЕ
Заштита животне средине обухвата активности усмерене на развој еколошке свести, као и очување природних ресурса. Очување природних ресурса обухвата и упознавање са коришћењем и рационалном употребом тих ресурса у области енергетике.

Наставни програм у млађим разредима основне школе предвиђа посебне садржаје из области заштите и унапређивања животне средине у више предмета. Ипак, највише су заступљени у наставним предметима Свет око нас у првом и другом разреду и Природа и друштво у трећем и четвртом разреду основног образовања и васпитања. 

Еколошки садржаји у старијим разредима основног образовања (од 5 до 8 разреда), односно у другом циклусу обавезног образовања су заступљени кроз наставне предмете природних наука: биологије, географије, хемије и физике. У свим разредима кроз часове одељенског старешине, активности Ученичког парламента разматраће се теме и спроводити акције које за циљ имају очување животне средине.

Програм заштите животне средине обухвата следеће активности:

· Обележавање важних еколошких датума;
· Еколошке акције;
· Изложбе;
· Рециклажа;
Циљеви:

· Подизање свести о неопходности очувања животне средине ради очувања здравља;
· Истицање глобалних еколошких проблема и опасности од њих;
· Укључивање ученика наше школе у активности очувања животне средине и подизања нивоа еколошке свести;
· Уређење школских зелених површина и оплемењивање унутрашњег школског простора биљкамаи другим садржајима;
· Скретање пажње јавности на конкретне проблеме у нашој животној средини;
· Развијање навика код ученика за очување и неговање окружења. 
	Врста активности
	Садржаји
	Начин реализације

	Обележавање важних еколошких датума
	16. 10. Светски дан хране

5. 3. Светски дан енергетске ефикасности

22. 3. Светски дан заштите вода

22. 4. Дан планете земље

5. 6. Светски дан заштите животне средине
	· организовање стручног предавања или трибина

· израда ликовних радова ученика

· израда паноа

· израда стручних и пригодних текстова

· обавештавање медија о акцијама које су важне за очување животне средине у околину школе

	Еколошке акције
	Акције сређивања школског унутрашњег простора и дворишта


	· озелењавање школских дворишта

· оплемењивање школског простора саксијским биљкама

· сађење дрвета генерације

· акције чишћења школског простора

	Изложбе


	У оквиру активности обележавање еколошких датума и скретање пажње на потребу заштите животне средине
	· изложбе радова ученика и наставника у школском простору на тему екологија и заштита животне средине

	Рециклажа
	Стицање знања о рециклажи и који материјали се могу рециклирати

Како препознати амбалажу од рециклираног материјала и које су предности рециклаже


	· Акција „Чеп за хендикеп“
· Израда употребних и украсних предмета од рециклираног материјала
· Организовање склупљања папира или пластике у школи


ПРОГРАМ САРАДЊЕ СА ЛОКАЛНОМ ЗАЈЕДНИЦОМ
Школа прати и укључује се у дешавања на територији јединице локалне самоуправе и заједно са њеним представницима планира садржај и начин сарадње, нарочито о питањима од којих зависи развитак школе. Сарадња са локалном самоуправом реализује се на основу програма сарадње.

Програм сарадње са локалном самоуправом обухвата следеће активности:
· Сарадња школе са представницима Полицијске управе и саобраћајне полиције  у Нишу;
· Сарадња школе са представницима Центра за социјални рад;
· Сарадња школе са представницима здравствених установа; 
· Састанци руководећих органа школе са месним канцеларијама у местима где се налазе наша издвојена одељења;
· Сарадња школе са  руководећих органа школе  са представницима јавних предузећа;
· Сарадња школе  са представницима Града, градских општина, првенствено Палилуле;
· Сарадња са привредницима у циљу побољшања услова живота и рада у школи;
· Заједничке хуманитарне акције школе и локалне заједнице.
· сарадња са Интерресорном комисијом: на предлог школе, а уз сагласност родитеља, интересорна комисија процењује којим ученицима је потребна додатна образовна, здравствена или социјална подршка
· сарадња у вези са награђивањем најуспешнијих ученика на нивоу Града и општине, промовисање најбољих ученика школе
	Програмски садржаји
	Начини реализације
	Носиоци послова

	Сарадња са општинском Управом
	Финансијска подршка, посете културним дешавањима
	Директор

	Пројекти (за унапређивање материјално – техничких услова рада, унапређење рада школе, инфраструктуре... )
	Прикупљање документације, учешће на конкурсима, израда пројеката, финансирање
	Директор, Тим за обезбеђивање квалитета и развој школе, Школски одбор, Савет родитеља

	Састанци везани за рад школе
	Договор, дискусија, анализа, давање предлога, подношење извештаја, планова
	Директор, представници локалне самоуправе, Школски одбор, Савет родитеља, Стручна већа, Педагошки колегијум, Ученички парламент

	Сарадња са свим важним институцијама за рад школе на територији општине
	Посете, организовање активности, учешће у активностима
	Директор, представници локалне самоуправе, Школски одбор, Савет родитеља, ученици, родитељи, наставници

	Сарадња са месним канцеларијама на чијим територијама се налази матична школа и издвојена одељења
	Разматрање проблема везаних за рад школе и решавање истих
	Директор, представници месних заједница, наставници, родитељи

	Сарадња са Јавним градским превозом
	усклађивање полазака аутобуса са школским распоредом и увођење нових поласка/линија
	Директор, представници месних заједница,


ПРОГРАМ САРАДЊЕ СА ПОРОДИЦОМ
Програм сарадње са породицом обухвата следеће активности:

· Информисање родитеља/старатеља о дешавањима у школи преко веб сајта и огласне табле

· Информисање родитеља/старатеља преко веб-сајта о изостанцима њихове деце из школе на дневном нивоу.

· Саветовање родитеља/старатеља

· Партиципација родитеља/старатеља у животу и раду школе

· Консултовање родитеља/старатеља у доношењу одлука

· Дан отворених врата

·  Анкетирање родитеља/старатеља 
· Помоћ родитељима у остваривању васпитне функције породице
· Упознавање родитеља/старатеља са члановима Закона о систему основног образовања који се односе на сарадњу с породицом на Савету родитеља и родитељским састанцима

	Циљеви и задаци

	· Ојачати породицу кроз индивидуалне разговоре са стручном службом

· Указати на важност правилног функционисања породице

·  Успоставити добру сарадњу ради  јединственог  деловања на васпитање и образовање деце

· Узајамно повезивање и деловање школе и породице као услов за успешно остваривање  циљева  васпитања и образовања деце  

· Утицати  на правилан  избор занимања



	Садржаји

	· Пријем родитеља/старатеља („отворена врата“ једном месечно) 

· Редовни и ванредни родитељски састанци

· Сарадња са родитељима/старатеља на пољу професионалне оријентације и избору занимања

· Сарадња родитеља/старатеља с Тимом за безбедност и заједнички рад на побољшању дисциплине и безбедности ученика

· Анкетирање родитеља/старатеља о нивоу безбедности ученика у школи на годишњем нивоу

· Израда паноа

· Омогућити доступност свих потребних информација на веб сајту школе 

· Редовно ажурирање оцена и изостанака у електронском дневнику

· Огласна табла за родитеље/старатеље

· Индивидуални саветодавни рад стручне службе или одељењских старешина

· Сарадња са институцијама и организацијама у циљу остваривању законских права и побољшања породичних односа (Центар за социјални рад, Центар за усвојење и хранитељство итд).

· Организација предавања, радионица, трибина  за родитеље /старатеље  о различитим темема

· Учешће родитеља /старатеља  у реализацији наставе и ваннаставних активности

· Учешће родитеља /старатеља  у реализацији посета и излета за ученике

· Учешће родитеља /старатеља  у хуманитарним и културним активностима

· Учешће родитеља/старатеља у изради ИОП – сарадња са СТИО

· Доношење одлука из своје надлежности (Савет родитеља)

· Учешће родитеља у Стручном активу за развојно планирање и др. органима и тимовима школе 

· Анкетирање родитеља о њиховом задовољству сарадњом школе (на полугодишту и на крају школске године)


ПРОГРАМ ИЗЛЕТА, ЕКСКУРЗИЈА И НАСТАВЕ У ПРИРОДИ
	                                                            Циљеви и задаци 

	*Остваривања образовно-васпитне улоге школе кроз непосредно упознавање појава и односа у природној и друштвеној средини
*Проширивање постојећих и стицање нових знања и искустава о непосредном природном и друштвеном окружењу;
*Развијање еколошке свести и подстицање ученика на лични и колективни ангажман у заштити природе
*Упознавање културног наслеђа и привредних достигнућа
*Упознавање начина живота и рада људи појединих крајева; 
*Развијање позитивних односа према националним, културним и естетским вредностима;
*Социјализација ученика и стицање искустава у колективном животу, уз развијање толеранције и одговорног односа према себи, другима, окружењу и културном наслеђу
*Побољшање здравља и развијање физичких и моторичких способности ученика;
*Оспособљавање ученика за безбедан и правилан боравак у природи;
*Очување природне дечије радозналости за појаве у природи и подстицање интересовања и способности за њихово упознавање кроз одговарајуће активности;

*Разумевање и уважавање различитости међу појединцима;

*Подстицање групног рада, договарања и сарадње са вршњацима и одраслима кроз одговарајуће активности.



	                                                      Врсте активности

	*Припрема садржаја излета,екскурзија и наставе у природи

*Припрема и извођење излета,екскурзија и наставе у природи

*Анализа извештаја  са излета,екскурзија и наставе у природи



	                                                      Начин реализације

	*На основу плана и програма образовно васпитног рада и анализе извештаја о реализованим екскурзијама,Тим за екскурзије предлаже садржаје излета,екскурзија и наставе у природи

*Дестинације за излете,екскурзије и наставу у природи дефинишу се у складу са наставним планом и програмом за одређени разред

*Савет родитеља даје предлоге и сугестије за правце извођења и сагласност за извођење истих

* Реализација излета, екскурзија и наставе у природи  спроводи  се у складу са законом који уређује јавне набавке
*Излети,екскурзије и настава у природи реализују се са бројем пријављених ученика предвиђеним законом

*Тим за екскурзије анализира извештаје са реализованих излета,екскурзија и наставе у природи


ПРОГРАМ РАДА ШКОЛСКЕ БИБЛИОТЕКЕ
Програм рада школске библиотеке саставни је део школског програма.

Према чл. 50. Закона о основном образовању и васпитању, школска библиотека је место библиотечко-информационе, васпитно-образовне и културне активности школе. У школској библиотеци прикупља се, обрађује и ученицима, наставницима и стручним сарадницима даје на коришћење библиотечко-информациона грађа (књиге, серијске публикације и др.) и извори.

Задатак школске библиотеке је да код ученика развија навике читања и коришћења библиотечких услуга, као и да ученике оспособљава да користе информације у свим облицима и на свим медијима и омогући им да овладају вештинама потребним за учење у току целог живота.

	Област рада 
	Програмски садржај

	I Планирање и програмирање образовно-васпитног рада


	- Израђивање годишњег плана рада и месечних планова

- Планирање рада са ученицима у школској библиотеци 



	II Праћење и вредновање образовно-васпитног рада 


	 - Учешће у изради Годишњег плана рада школе, 

- Праћење наставних планова (кроз сарадњу са наставницима) и усаглашавање наставних садржаја више предмета 

- Одабирање и припремање литературе и друге грађе за обележавање важних дана у вези са књигом, читањем и библиотеком

- Вођење библиотечког пословања (инвентарисање књига)

- Праћење реализације часова тематске наставе и коришћење резултата сопственог истраживачког рада за побољшање образовно-васпитног рада у школи

- Праћење и вредновање реализације активности школских пројеката

- Упознавање са радом школских библиотекара у свету и коришћење нових сазнања и достигнућа за побољшање сопственог рада и рада школе

	III Рад са наставницима

 
	- Организовање наставних часова српског језика и других предмета у читаоници библиотеке, допунске и додатне наставе

- Сарадња са наставницима око утврђивања годишњег плана обраде лектире

- Договор о коришћењу ресурса библиотеке у процесу наставе у складу са Школским програмом

- Припрема заједничких часова са наставницима поводом обележавања важних дана у вези са књигом, читањем и библиотеком

- Подстицање наставника на коришћење стручне литературе и различитих извора информација

- Информисање наставника о садржајима електронских извора информација у вези са професионалним развојем

- Заједничко учешће на стручним скуповима и писање стручних радова са наставницима

- Учешће у припреми и реализацији школских приредби, трибина, спортских и културних манифестација, посета писаца и позоришних група, одлазака на позоришне, биоскопске представе и концерте

	IV Рад са ученицима


	- Упознавање ученика са радом библиотеке, издавање књига, рад у библиотеци

- Помоћ ученицима при избору књига и упућивање у читање књижевних дела

- Подстицање читалачке културе и развијање естетске перцепције и укуса и осећања за лепоту књижевног дела 

- Развијање позитивног односа према читању и важности разумевања текста - упознавање ученика са научно - популарном и стручном литературом

- Навикавање ученика да пажљиво користе и чувају библиотечку грађу

- Обучавање ученика за самостално коришћење различитих извора сазнања и свих врста информација (лексикона, енциклопедија, речника...)

- Часови библиотекарства - упознавање ученика са методама и техникама научног истраживања и библиографског цитирања

- Културно-просветне активности поводом обележавања важних дана

 - Обележавање важних дана у вези са књигом, језиком, читањем и библиотеком - промовисање језичке писмености и упознавање ученика са другим врстама писмености 

- Развијање информационе, медијске и информатичке писмености ученика 

- Подстицање ученика на литерарно стваралаштво на теме у вези са књигама и библиотеком и др.



	V Рад са родитељима, односно старатељима


	- Сарадња са родитељима у вези са развијањем читалачких навика ученика

- сарадња са родитељима поводом обележавања важних дана и догађаја (приредбе, спортски сусрети)

- издавање литературе за лично образовање и разоноду)

- Реализовање „Дана отворених врата библиотеке“



	VI Рад са директором, стручним сарадницима, педагошким асистентом и пратиоцем ученика


	- Сарадња са стручним већима наставника, педагогом и директором школе у вези с набавком и коришћењем књижне и некњижне грађе, као и  целокупном организацијом рада школске библиотеке 

- Учешће у припремању прилога и интернет презентације школе

- Припремање прилога за школски лист и израда школског листа

- Присуство стручним већима и Наставничком већу 

- информисање о набавци нове стручне литературе и постојању електронских извора информација важних за рад наставника/школе

	VII Рад у стручним органима и тимовима

 
	- Рад у Тиму за медијску промоцију и организацију школских манифестација

- Рад у Педагошком колегијуму

- Присуство стручним већима и Наставничком већу, сарадња са наставницима на организовању стручног усавршавања

	VIII Сарадња са надлежним установама, организацијама, удружењима и јединицом локалне самоуправе


	- Сарадња са Народном библиотеком „Стеван Сремац“ из Ниша 

- Сарадња са издавачима и књижарима на плану набавке нове библиотечке грађе

- Сарадња са основним и средњим школама у општини 

- Рад у Друштву школских библиотекара Србије



	IX Вођење документације, припреме за рад и стручно усавршавање

 
	- Праћење и евиденција коришћења литературе у школској библиотеци

- Вођење документације о раду школске библиотеке и школског библиотекара – анализа и вредновање рада школске библиотеке 

- Похађање стручних семинара и скупова

- Стручно усавршавање на нивоу школе


За реализацију постављених задатака предвиђене су следеће активности:
	Библиотека треба да буде оспособљена за рад, са потребним бројем књига и уџбеника, пратећом техничком опремом, коју ученици и наставници користе у наставним и ваннаставним активностима.

	Редовна набавка нових књига којима се обогаћује библиотечки фонд.

Богатији фонд библиотеке подразумева не само на повећање примерака обавезне лектире, већ и присутност нових наслова прилагођених наставном плану и програму, као и интересовањима ученика.

	Библиотека се користи као ресурсни центар и подршка за одвијање свих видова наставе и ваннаставних активности.

Ученици и наставници библиотеку свакодневно користе неопходну литературу (лектира, белетристика, стручна књига) за одржавање часова редовне наставе, огледних и угледних часова, трибина и секција.

Библиотекари у сарадњи са наставницима српског језика и учитељима организују гостовања књижевника, културне програме, едукативна предавања, као и тематске изложбе.

	Обележавање важних датума и јубилеја везаних за значајне књижевнике или празнике писмености и матерњег језика.

Сви активни учесници живота и рада школе (ученици, наставници, стручна служба, родитељи ученика) укључују се у манифестације које ће се организовати у школи, својим учешћем или посетом.


Носиоци ових активности су: Управа школе, библиотекари, стручна већа, као и ученици који учествују у предвиђеним активностима. 

Програм рада школске библиотеке формира се у складу са конкретним условима и специфичностима школе и школског окружења. 

ПРОГРАМ РАДА УЧЕНИЧКОГ ПАРАЛАМЕНТА

Ученички парламент је законом загарантована формална институција, која ученицима омогућава демократски начин удруживања ради заступања интереса свих ученика у школи, као и учешће ученика у доношењу одлука које се њих непосредно тичу. Надлежности Ученичког парламента су уређене чланом 88. Закона о основама система образовања и васпитања Републике Србије.

Ученички парламент организује се у последња два разреда основне школе због тога што: 

· гарантује основне слободе ученика, кроз остваривање права на слободу говора, изражавања, слободу удруживања, слободу изражавања сопственог мишљења.

· Ученички парламент омогућава лични развој ученика.

· пружа могућност колективног одлучивања и доприноси побољшању атмосфере и живота у школи.

· доприноси развоју колективног односа и изградњу партнерства са наставницима, стручним сарадницима, директорима и органима школе.

· омогућава сарадњу, уважавање различитих аргументација и ставова.

· омогућава развој демократске културе.

· омогућава бољу комуникацију и подстиче доношење заједничких одлука прихватљивих за све стране.

· развија одговорност код ученика и осећај припадности школи.
· подстиче иницијативу и активно учешће ученика у школском животу.
· омогућава ученицима да заступају интересе својих вршњака.
· доприноси развоју лидерских вештина и тимског рада.
Циљ активности је подстицање толеранције, активизма и креативности код ученика. Као и развијање иницијативе, самосталности, одговорности и критичког мишљења ученика кроз њихово активно учешће у животу и раду школе. 
Ученички парламент школе „Десанка Максимовић“ је формиран 2003. године у оквиру пројекта „Дечји парламент“  који је покренуо град Ниш. Чине га по два представника сваког одељења седмог и осмог разреда. Искуство у раду Ученичког парламента и вештине које стичу у млађим разредима је драгоцено за њихово касније ангажовање. Чланове Ученичког парламента бирају ученици одељењске заједнице сваке школске године. Парламент бира председника, заменика председника и записничара, као и представнике у Школском одбору, Стручном активу за развојно планирање, тимовима и редакцији школског часописа. Парламентарци се састају сваке друге недеље у међусмени, уз подршку координатора (стручног сарадника и наставника) задужених за рад Парламента. Представници су у обавези да о свим садржајима, идејама, закључцима обавештавају своје одељењске заједнице.

	ВРСТА АКТИВНОСТИ
	САДРЖАЈИ

	Давање мишљења и предлога стручним органима, Школском одбору, Савету родитеља и директору о правилима понашања у школи, Годишњем програму рада, Школском развојном плану, слободним и ваннаствним активностима, учешћу на спортским и другим такмичењима и организацији свих манифестација и хуманитарних акција ученика у школи и ван ње
	· упознавање парламентараца са законским оквиром за рад Ученичког парламента

· упознавање са радом најважнијих школских органа и документацијом

· упознавање са Школским програмом

· учешће у раду Школског одбора и извештавање

· анализа успеха и дисциплине ученика

· обележавање значајних датума

· организација и извођење самосталних акција

· објављивање текстова у школском часопису

	Разматрање односа и сарадње ученика и наставника или стручног сарадника и атмосфере у школи
	· учествовање  у хуманитарним акцијама

· избор ученика месеца

· давање мишљења о уџбеницима за наредну школску годину
· предлог за ученика генерације

· радионице о тимском раду, сарадњи ученика и наставника

· промовисање активизма и волонтеризма

	Обавештавање ученика о питањима од посебног значаја за  њихово школовање
	· израда паноа

· организација трибина

· гостовања стручних сарадника, наставника

· сарадња са Ученичким парламентима других школа

	Активно учешће у процесу планирања развоја школе и самовредновању школе
	· учешће у раду Тима за самовредновање и извештавање

	Предлагање чланова Стручног актива за развојно планирање из реда ученика
	· избор представника Ученичког парламента за рад Стручног актива за развојно планирање

· учешће у раду Стручног актива за развојно планирање и извештавање

	Aктивно учешће у раду Тима за безбедност и заштиту ученика од злостављања и занемаривања
	· учешће у раду Тима за безбедност

	Aктивно учешће у раду Тима за екскурзије
	· учешће у раду Тима за екскурзије

	Активно учешће у раду СТИО
	· учешће у раду  СТИО

	Aктивно учешће у раду Тима за професионалну оријентацију
	· учешће у раду  Тима за професионалну оријентацију

	Тим за медијску промоцију школе
	· учешће у раду тима за медијску промоцију школе

	Активно учешће у обележавању различитих датума од значаја за васпитање и образовање (Дечја недеља, Дан толеранције, Дан розе мајица)
	· израда паноа

· организација трибина

· радионице 
· презентације ученика

	Активно учешће у организовању хуманитарних акција
	· предлог организовања хуманитарних акција


ПРОГРАМ РАДА ВРШЊАЧКОГ ТИМА

Вршњачки тим школе „Десанка Максимовић“ формиран је 2013. године у оквиру пројекта „Школа мира“ под покровитељством УНИЦЕФ-а и Министарства просвете, науке и технолошког развоја Србије. 

Вршњачки тим чине по два представника сваког одељења од петог до осмог разреда. Чланство у Вршњачком тиму је добровољно. Одабир својих представника за  организацију врше сами ученици на почетку сваке школске године. Задатак чланова тима је да активно учествују у креирању климе и атмосфере у школи која је подстицајна и безбедна. У циљу пружања подршке ученицима који су у тиму ангажован је наставник, сарадник Вршњачког тима.

Циљеви постојања Вршњачког тима у школи су:

· Промовисање смањења насиља у школи афирмацијом  толеранције, једнакости, уважавања, заједништва и сарадње

· Покретање других ученика на креативно одговарање  на насиље

· Развијање и неговање атмосфере подршке и узајамног оснаживања међу вршњацима који су изложени насиљу

· Промовисање и заговарање права оних који су изложени насиљу
	ВРСТА АКТИВНОСТИ
	САДРЖАЈИ

	Промовисање смањења насиља у школи афирмацијом  толеранције, једнакости, уважавања, заједништва и сарадње
	· Континуирана сарадња са Тимом за заштиту деце од насиља, злостављања и занемаривања

· обележавање Светског дана мира;   

· организовање трибина, израда паноа и других врста активности које су намењене  ученицима, наставницима и родитељима;

· организација и извођење самосталних акција  

· учествовање  у хуманитарним акцијама

· креирање и одржавање блога Вршњачког тима и Ученичког парламента

· објављивање текстова у школским новинама и на сајту Школа без насиља

	Покретање на креативно одговарање на насиље
	· учествовање на обукама које промовишу креативно одговарање на насиље

· преношење стечених знања и вештина организовањем обука својим вршњацима

	Развијање и неговање атмосфере подршке и узајамног оснаживања међу вршњацима који су изложени насиљу
	· посредовање у превазилажењу насталих сукоба

· учествовање у реализацији индивидуалних планова подршке ученицима

	Промовисање и заговарање права оних који су изложени насиљу
	· обележавање Дана превенције злостављања и занемаривања деце организовањем трибине, прављењем паноа


ПРИПРЕМНИ ПРЕДШКОЛСКИ ПРОГРАМ

Предшколски васпитно - оразовни програм, заснован на савременим схватањима детета, детињсва и учења, представља основу за квалитетан васпитно - образовни рад у припремним предшколским групама. Полазећи од принципа програма “Године узлета”, дете се посматра као активно, компетентно и радознало биће које учи кроз игру, истраживање и односе са другима.

Средина у којој се реализује програм предсатвља подстицајан и сигуран простор у коме се деца осећају прихваћено, безбедно и слободно да изражавају своје идеје, истражују и уче. Посебна пажња посвећује се изградњи односа поверења, уважавања и сарадње. 

Нове Основе програма предшколског васпитања и образовања имају за циљ целовит развој и добробит детета кроз интегрисани приступ учењу, повезивање игре и других активности, као и изградња смислених односа са вршњацима и одраслима у простору који је инспиративан и креативан.


Програм васпитно - образовног рада усмерен је на континуирану и систематску припрему детета за полазак у школу, кроз подстицање целовитог развоја личности. То се остварује креирањем услова који омогућавају детету да развије своје потенцијале, проширује искуства и стиче сазнања о себи, другима и окружењу.

Програмски садржаји у оквиру васпитно - образованих области рада припремне предшколске групе, реализоваће се кроз активности, у договору са децом и постављеним општим циљем. Приликом планирања рада припремне предшколске групе васпитно - образовни садржаји биће усклађен према индивидуалним карактеристикама сваког детета.


Припремни предшколски програм Основне школе „Десанка Максимовић“ обухватаће области кроз које сва деца предшколског узраста, имају једнаке могућности за учење и развој, имају прилике и могућности да буду срећна, да се осећају задовољно, остварено и прихваћено, да граде односе поверења и уважавања, блискости и пријатељства и развијају диспозиције за целоживотно учење као што су отвореност, радозналост, отпорност.


Припремни предшколски програм реализује се кроз четворочасовни облик рада.

ПРИОРИТЕТИ У НАРЕДНОМ ПЕРИОДУ

· стварање квалитетнијих услова за живот и рад деце у школи,

· континуирано стручно усавршавање

· унапређивање физичке средине за учење

· коришћење ресурса локалне заједнице

ЦИЉ ПРОГРАМА

· Циљ васпитно - образовног рада је подрша целовитом развоју детета кроз:

· развој способности и потенцијала

· проширивање искуства

· богаћење сазнања о себи, другима и свету

· развијање основа за успешно укључивање у школски систем

ЗАДАЦИ ПРОГРАМА

· подстицање осамостаљивања

· подршка физичком развоју

· јачање социо - емоционалних комептенција

· подршка сазнајном развоју

· неговање радозналости и истраживачког духа

· поштовање индивидуалности и подстицање креативности
НАЧИН РЕАЛИЗАЦИЈЕ ПРОГРАМА

Васпитно - образовни рад реализује се кроз:

· игру као основни облик учења

· пројектни приступ

· активности које произилазе из интересвања деце

· интегрисано учење

Посебан акценат ставља се на активну улогу детета, подстицајну физичку средину, развој односа и сарадњу са породицом.

      Праћење реализације прграма врши се континуиран кроз пројкетни портфолио, дечји портфолио, белешке васпитача, фотографијеи видео записе током целе школске године.
ПРОГРАМ ПРОДУЖЕНОГ БОРАВКА

Програм продуженог боравка сачињен је као посебан документ и представља саставни део Школског програма.
ПРОГРАМ ПОДРШКЕ НОВИМ УЧЕНИЦИМА И ЗАПОСЛЕНИМА
Циљ програма подршке новим ученицима и запосленим радницима је укључивање и оспособљавање за образовно васпитни рад.

	Подручја рада
	Активности
	Реализатори

	Нови наставници
	Регулисање правних докумената Упознавање са члановима колектива и простором школе Упућивање запосленог радника у школска документа и правилнике Упућивање запосленог радника у послове на којима је распоређен Оспособљавање запосленог радника у писању педагошке документације Посета часовима колега истих по позицији Подршка у реализацији наставних и ваннаставних активности
	Директор, стручни сарадници, наставници, ученици

	Нови ученици
	Регулисање правних докумената у сарадњи са родитељима Упознавање са члановима одељењске заједнице, одељењским старешином и простором школе Упознавање са правилима школе Подршка у образовању и социјализацији у сарадњи са родитељима Израда програма за стицање елементарних знања из српског језика за ученике који га не знају у функционалној мери Праћење адаптације у школској средини и напредовања у учењу у сарадњи са родитељима
	Директор, стручни сарадници, наставници, ученици, родитељи


Прилог 1: Протокол увођења нових ученика 

Прилог 2: Протокол увођења нових наставника
ПРОГРАМ БЕЗБЕДНОСТИ И ЗДРАВЉА НА РАДУ

Програм безбедности и здравља на раду обухвата заједничке активности школе, родитеља, односно других законских заступника и јединице локалне самоуправе, усмерене на развој свести за спровођење и унапређивање безбедности и здравља на раду.
Безбедност  и  здеравље  на  раду  су  регулисани чл. 5. и чл. 9.  ст. 1.  Закона о безбедности и здрављу на раду („Службени гласник РС“,  бр. 101/2005, 91/15 и 113/17).

Програм  Безбедности и здравља на раду садржи: 

1) Циљеве програма; 

2) Мере, начине  и  рокове везане за реализацију безбедности и здравља на раду за запослене школе т.ј.  ученике на производном раду, професионалној пракси или практичној настави  (радионице, економије, кабинети, лабораторије и сл.); 

3) Мере, начине  и поступке везано за безбедност и заштиту здравља ученика школе, у школском објекту и ван њега;

4) Прелазне и завршне одредбе.
1. Циљеви програма:

1.1. Подизање нивоа свести и повећање осетљивости о важности  здравља и безбедности, укључујући и безбедност и здравље на раду.
1.2. Ангажовање постојећих ресурса школе за стварање безбедног и подстицајног окружења.

1.3. Укључивање свих учесника образовно-васпитног процеса у превенцију  и доследну примену свих прописаних мера безбедности и здравља на раду.
1.4. Укључивање родитеља и органа локалне самоуправе у заједничке активности,  везано за стварање климе о неопходности  и  реализацији  безбедности и заштите здравља.

1.5. Доследна примена поступака у случајевима оболевања и повређивања на раду.

1.6. Информисање свих укључених у рад школе о процедурама, плановима и резултатима на плану безбедности и здравља на раду.
2. Мере, начини  и  рокови везани за реализацију безбедности и здравља на раду за запослене школе, т.ј.  ученике на производном раду, професионалној пракси или практичној настави  (радионице, економије, кабинети, лабораторије и сл.) :
2.1.  Агенција  М-СИСТЕМ   која  је  ангжована  за  обављање  послова  безбедности  и   здравља  на  раду -  стрични  саветник -  консултант  за  превентивне  мере   безбедности  и  здравља  на  радуј  Славољуб   Милојевић   обавља послове у складу са Законом о безбедности и здрављу на раду, а нарочито:
· Прати и контролише примену прописаних мера за безбедност и здравље запослених на раду;    

Начин реализације – обилазак школе и свих радних целина у њој;  увид у појединачне радне процесе; разговори и консултације са запосленима.       

Рокови за реализацију – редовни периодични обиласци.

· Издаје одговарајуће записнике о обиласку школе и контроли примене мера безбедности и здравља на раду;    

Начин реализације – писани записник.       

Рокови за реализацију – редовни периодични обиласци.

· Издаје одговарајуће службене белешке  у случајевима појаве опасности и штетности и повећаног ризика од повређивања на радном месту,  т.ј.  непримењивања мера безбедности и здравља на раду;    

Начин реализације – службена белешка са описом стања. т.ј. опасности и штетности  и предложеним мерама за решење проблема.       

Рокови за реализацију – по указаној потреби, зависно од   нивоа ризика.

· Прати и контролише ефикасност Акта о процени ризика , а по потреби ради неопходне измене и допуне истог;    

Начин реализације – периодични обиласци школе и свих радних целина у њој;  увид у појединачне радне процесе, стање опреме за рад  и стање безбедности и здравља на раду; разговори и консултације са запосленима.       

Рокови за реализацију – редовна анализа на 1 годину или ванредно.

· Врши контролу и даје савете послодавцу у планирању, избору, коришћењу и одржавању средстава за рад, опасних материја и средстава и опреме за личну заштиту на раду;
Начин реализације – увид у стање.       

Рокови за реализацију – редовна анализа на 1 годину.

· Прати стање у вези са повредама на раду и професионалним обољењима, као и болестима у вези са радом, учествује у утврђивању њихових узрока и припрема извештаје са предлозима мера за њихово отклањање; 

Начин реализације – увид у стање.       

Рокови за реализацију – редовна анализа на 1 годину.

· Припрема и спроводи оспособљавање запослених за безбедан и здрав рад; Начин реализације – теориска настава и практичне инструкције.       

Рокови за реализацију – одмах по пријему запосленог у радни однос.

· Припрема упутства за безбедан рад, даје усмене и писане инструкције и контролише њихову примену; 

Начин реализације – усмено и писмено.       

Рокови за реализацију – по потреби, зависно од стања.

· Забрањује рад на радном месту или употребу средства за рад, у случају када утврди непосредну опасност по живот или здравље запосленог; 

Начин реализације – писана забрана.       

Рокови за реализацију – одмах по утврђивању опасности.

· Сарађује и координира рад са службом медицине рада по свим питањима у области безбедности и здравља на раду;
Начин реализације – директни и писани контакти .       

Рокови за реализацију – по указаној потреби.

· Води евиденције у области безбедности и здравља на раду код послодавца.
Начин реализације – писани Обрасци 1 - 14.       

Рокови за реализацију – на 1 годину и ванредно по потреби.

2.2.  Послодавац је дужан да:
· Запосленом одреди обављање послова на којима су спроведене мере безбедности и здравља на раду ;   

Начин реализације – писани документи.       

Рокови за реализацију – одмах по пријему запосленог у радни однос.

· Обавештава запослене и њиховог представника о увођењу нових технологија и средстава за рад, као и о опасностима од повреда и оштећења здравља који настају њиховим увођењем, односно да у таквим случајевима донесе одговарајућа упутства за безбедан рад ;    

Начин реализације – писани документи.       

Рокови за реализацију – одмах по увођењу нових технологија и средстава рада, односно појави нових опасности и штетности.

· Оспособљава запослене за безбедан и здрав рад;

Начин реализације – преко лица за безбедност и здравље на раду школе, теоретски и практично.       

Рокови за реализацију – одмах по пријему запосленог у радни однос.

· Обезбеди запосленима коришћење средстава и опреме за личну заштиту на раду;    

Начин реализације – набавка СЛЗ у складу са правилником или Законом.       

Рокови за реализацију – у складу са прописаним роковима.

· Обезбеди пружање прве помоћи, као и да оспособи одговарајући број запослених за пружање прве помоћи, спасавање и евакуацију у случају опасности;
Начин реализације – набавка и допуна санитетског материјала и потребног броја ормарића за пружање прве помоћи; обука одговарајућег броја запослених за пружање прве помоћи, а све у складу са укупним бројем запослених школе.       

Рокови за реализацију – у складу са утрошком материјала или датумом истека важности истог,  т.ј. законским одредбама о обучавању запослених код послодавца за пружање прве помоћи.

· Заустави сваку врсту рада који представља непосредну опасност за живот или здравље запослених ; 

Начин реализације – писана забрана.    
Рокови за реализацију – одмах по утврђивању опасности.

2.3.  Запослени школе на свом радном месту је дужан:
· да послодавцу даје предлоге, примедбе и обавештења о питањима безбедности и здравља на раду;   

Начин реализације – усмено и писмено.       

Рокови за реализацију – по указаној потреби.

· да одбије да ради ако му прети непосредна опасност по живот и здравље због тога што нису спроведене прописане мере за безбедност и здравље на радном месту на које је одређен, све док се те мере не обезбеде;    

Начин реализације – усмени или писмено.       

Рокови за реализацију – одмах по указаној опасности.

· да примењује прописане мере за безбедан и здрав рад, да наменски користи средства за рад и опасне материје, да користи прописана средстава и опрему за личну заштиту на раду и да са њима пажљиво рукује, да не би угрозио своју безбедност и здравље као и безбедност и здравље других лица;

Начин реализације – поштовање Закона и писаних процедура.       

Рокови за реализацију – одмах и стални задатак.

· да пре почетка рада прегледа своје радно место укључујући и средства за рад која користи, као и средства и опрему за личну заштиту на раду, и да у случају уочених недостатака извести послодавца или друго овлашћено лице;    

Начин реализације – визуелни преглед.       

Рокови за реализацију – редовно и свакодневни стални задатак.

· да радно место и средства за рад пре напуштања радног места остави у таквом  стању које неће угрожавати друге запослене;
Начин реализације – лично уређује радно место.       

Рокови за реализацију – редовно и свакодневни стални задатак.

· да, у складу са својим сазнањима, одмах обавести послодавца о опасностима, штетностима, неправилностима или другој појави која би на радном месту могла да угрози његову безбедност и здравље или безбедност и здравље других запослених; 

Начин реализације – лично, усмено или писмено.       

Рокови за реализацију – одмах по указаној опасности.

3. Мере, начини  и поступци везано за  безбедност  и заштиту здравља ученика школе, у школском објекту и ван њега: 
3.1.  Руководство школе има следеће обавезе:
· Усклађивање постојећих подзаконских аката школе;    

· Обавезно учешће у прописаним безбедносним процедурама и подношењу одговарајућих пријава;

· Контакти са одговарајућим државним органима,  органима локалне самоуправе, родитељима и старатељима; 

· Праћење и вредновање предузетих мера на пољу безбедности.

Начин реализације – састанци, консултације, анализе, дописи, писане информације и процедуре.       
3.2.  Тимови за безбедност  у школи имају следеће обавезе:
· Учествују у обуци и заштити  ученика од насиља;    

· Координирају израду и реализацију програма заштите ученика;   

· Евидентирају појаву насиља; 

· Организују консултације у школи и процењују нивое ризика по безбедност ученика;

· Прате и процењују ефекте предузетих мера у заштити ученика;

· Предлажу мере за побољшање безбедности ученика;

· Информишу родитеље, старатеље и органе локалне заједнице о појави насиља, стању безбедности, погоршању безбедности ученика  и предузетим мерама за побољшање безбедности.

Начин реализације – састанци, консултације, писане информације.       

3.3.  Наставно особље има следеће обавезе:
· Обавезно учешће у прописаним безбедносним процедурама;    

· Вођење одговарајућих евиденција; 

· Учешће у прикупљању информација и смиривању ситуације;

· Стална контрола исправности средстава рада, опреме и радних просторија за време одржавања наставе;

3.4.   Дежурни наставници, дежурни ученици и особље ангажовано на безбедности :
· Доследно спроводе одредбе из Правилника о дежурству;    

· Воде прописане евиденције;   

· Контролише улаз и излаз у зграду школе; 

· Не дозвољава уношење у зграду школе оружја, опасних материја и оруђа којима се могу нанети повреде, угрозити живот ученика и запослених, односно нанети штета школској и личној имовини;

· Не дозвољава уношење у зграду школе средстава са психоактивним дејством.

3.5.  Техничко и помоћно особље школе задужено је за:
· Одржавање исправности зграде школе, средстава и опреме за рад;    

· Одржавање исправности електро и осталих уграђених инсталација (нарочито везано за заштићеност и исправност електричних утичница);    

· Одржавање чистоће школских просторија, дворишта и спортских терена;   

· Обезбеђење приступа у случају појаве опасних по живот и здравље места у радном процесу школе, а све до отклањања истих.

3.6.  Сарадња са државним органима и органима локалне самоуправе :
· Сарадња са Министарством унутрашњих послова Републике Србије – школски полицајац:  1. Реагује у случајевима појаве насиља (прекида насилну ситуацију); 2. Предузима даљње кораке у складу са протоколом и нивоима ризика;  и 

3. Одржава сарадњу са свим релевантним особама које могу пружати заштиту.

· Сарадња са Министарством унутрашњих послова Републике Србије – крими инспектор : 1. када је ученику потребна заштита;  2. када постоји сумња да је почињено кривично дело;  3. у случају појаве малолетничке деликвенције.

· Сарадња са Министарством унутрашњих послова Републике Србије – оделење саобраћајне полиције: 1. Постављање саобраћајне сигнализације око школе на начин којим ће се остварити максимална безбедност ученика; 2. Обезбеђење саобраћајних патрола у време најјачег интензитета саобраћаја око школе.

· Сарадња са органима општине и локалном месном заједницом: 1. у циљу очувања школске зграде и осталих објеката и средстава рада у школском дворишту од оштећења и уништавања;  2. организовање превентивних активности – трибине, форуми, округли столови, изложбе, дружења - популаризација важности школског спорта, разних ваннаставних активности, безбедности и здравог начина живота ;   

3. Сарадња са Центром за социјални рад  ради пружања помоћи ученицима без недовољне бриге и надзора у породици; 4. Сарадња са локалним здравственим установама на едукацији ученика везано за наркоманију, алкохолизам, полне   болести и сл.;  5. Сарадња са локалним здравственим установама на редовној и ванредној  контроли здравља ученика; 6. Поступање по мерама надлежних органа донетих по прописима у области здравства.

· Сарадња са комуналном полицијом: 1. на решавању проблема у вези са псима луталицама у школском дворишту и школском окружењу, а у вези са могућношћу њиховог напада и уједа ученика или запослених;  2.  на решавању проблема недозвољеног паркирања око школе, те на тај начин угрожавања безбедности ученика и запослених;

3.7.  Сарадња са родитељима  :
· Везано за проблематично или насилничко понашање ученика;

· Везано за стална одстуства ученика из школе;    

· Везано за за остале појаве које могу утицати на безбедност ученика;    

· Везано за лоше здравствено стање ученика;    
3.8.   Остале мере безбедности и здравља:
· Умрежавање свих кључних носилаца безбедности и здравља (информисање и укључивање ученика, наставника , родитеља, школских органа, свих релевантних организација, институција и друштава из локалне самоуправе); 

· Мере дезинфекције, дезинсекције и дератизације; 

· Чување средстава рада, предмета и материја које се користе у настави, за одржавање хигијене и сл.  ван домашаја  неовлашћених лица, ако могу представљати опасност по живот и здравље ученика;

· Превентивне и куративне здравствене мере; 

· Контрола исправности и сервисирање против-пожарних апарата;

·  Контрола исправности и сервисирање хидрантске опреме;

· Контрола исправности и сервисирање громобранске инсталације;

· Контрола исхране ученика у школском објекту ;

4. Прелазне и завршне одредбе: 
· Програм  безбедности и здравља на раду доноси школски одбор. 

· Програм  безбедности и здравља на раду доноси се на период од 4 године.
· Овај Програм  безбедности и здравља на раду ступа на снагу осмог дана од  дана усвајања.

ИНДИВИДУАЛНИ ОБРАЗОВНИ ПЛАНОВИ ЗА УЧЕНИКЕ КОЈИМА ЈЕ ПОТРЕБНА ДОДАТНА ОБРАЗОВНА ПОДРШКА
За ученике којима је потребна додатна подршка због тешкоћа у приступању, укључивању и учествовању у образовању и васпитању, планирају се и спроводе мере за отклањање физичких, комуникацијских и социјалних препрека (мере индивидуализације), односно доноси индивидуални образовни план.
Индивидуални образовни план за ученике са тешкоћама у учењу, сметњама у развоју и инвалидитетом, односно за ученике у ризику од раног напуштања школовања
Индивидуални образовни план се припрема за ученике којима је због сметњи у развоју и инвалидитета, социјалне ускраћености и других разлога потребна додатна образовна подршка.
Индивидуални образовни план је посебан акт који има за циљ оптимални развој ученика и остваривање исхода образовања и васпитања, у складу са прописаним циљевима и принципима, односно задовољавања образовно-васпитних потреба ученика. За сваког ученика појединачно, према његовим специфичним потребама и могућностима, припрема се прилагођен начин образовања који обухвата индивидуални образовни план, програм и начин рада који садрже: 1) податке о ученику и податке о тиму за додатну подршку 2) педагошки профил ученика, у ком су описане његове јаке стране и потребе за подршком; 3) план мера индивидуализације, којим се предлажу одређени видови прилагођавања наставе (простора и услова, метода рада, материјала и учила) специфичним потребама ученика и 4) персонализовани програм наставе и учења, којим се предвиђени облици додатне подршке операционализују у низ конкретних задатака и корака, и спецификује распоред, трајање, реализатори и исходи сваке активности, 5) податке о праћењу и вредновању ИОП-а и 6) сагласност родитеља. ИОП се израђује према образовним потребама детета, ученика, односно одраслог, и може да буде прилагођени програм наставе и учења (ИОП 1) и измењени програм наставе и учења за један, више или све предмете (ИОП 2).
Индивидуални образовни план доноси педагошки колегијум на предлог стручног тима за инклузивно образовање. Тим за инклузивно образовање чине одељенски старешина, предметни наставник, стручни сарадник школе, родитељ/старатељ, а по потреби педагошки асистент и стручњак ван школе, на предлог родитеља/старатеља. Родитељ/старатељ даје сагласност за спровођење индивидуалног образовног плана. Наставник, при планирању рада у одељењу, усклађује свој план са индивидуалним образовним планом ученика.
Спровођење индивидуалних образовних планова прати просветни саветник.
Индивидуални образовни план за ученике са изузетним способностима
За ученике са изузетним способностима, школа обезбеђује израду, доношење и остваривање индивидуалног образовног плана којим се врши проширивање и продубљивање садржаја учења (ИОП 3). Индивидуални образовни план је посебан акт који у овом случају има за циљ оптимални развој и задовољавање образовно-васпитних потреба ученика који постижу резултате који превазилазе очекивани ниво образовних постигнућа.
Индивидуални образовни план за ученике са изузетним способностима укључује:
1) податке о ученику и податке о тиму за додатну подршку 2) педагошки профил ученика, у којем су описане његове јаке стране и потребе за подршком; 3) план мера индивидуализације, којим се предлажу одређени видови прилагођавања наставе (простора и услова, метода рада, материјала и учила) специфичним потребама ученика и 4) персонализовани програм наставе и учења, којим се предвиђени облици додатне подршке операционализују у низ конкретних задатака и корака, и спецификује распоред, трајање, реализатори и исходи сваке активности, 5) податке о праћењу и вредновању ИОП-а и 6) сагласност родитеља.
Индивидуални образовни план доноси педагошки колегијум на предлог тима за инклузивно образовање, односно тима за пружање додатне подршке ученику. Тим за пружање додатне подршке чине: наставник предметне наставе, стручни сарадник школе, родитељ/старатељ, а по потреби и стручњак ван школе, на предлог родитеља/старатеља. Родитељ/старатељ даје сагласност за спровођење индивидуалног образовног плана. Наставник при планирању свог рада у одељењу усклађује свој план са индивидуалним образовним планом ученика, укључујући мере и активности предвиђене индивидуалним образовним планом. Он се остварује доминанто у оквиру заједничких активности у одељењу а у складу са потребама ученика.
Спровођење индивидуалних образовних планова прати просветни саветник.
            Индивидуални образовни планови свих ученика који се образују по индивидуалном образовном плану чине прилог школског програма.
ЕВАЛУАЦИЈА ШКОЛСКОГ ПРОГРАМА
Стручни актив за развој прешколског и школског програма и Педагошки колегијум процењују и вреднују постигнуте резултате у односу на дефинисане циљеве и задатке и опште и посебне стандарде знања и учествују у унапређивању Школског програма руководећи се резултатима процеса евалуације и властите процене своје образовне праксе.

Стручни актив за развој предшколског и школског програма чине:

· Јелена Јовановић, помоћник директора,
· Драгана Леповић Стефановић, помоћник директора и педагог,
· Биљана Живковић (представник Стручног већа за физичко васпитање),
· Сузана Ристић (представник Стручног већа за разредну наставу),
· Иван Тасић (представник Стручног већа за друштвене науке),
· Валентина Вељковић Николић (представник Стручног већа за српски језик),

· Милица Перић (представник Стручног већа математику),
· Теодора Стојменовић (представник Стручног већа за стране језике),
· Татјана Лазаров (представник Стручног већа за природне науке),
· Стефан Костић (представник Стручног већа за техничке науке),

· Мирослава Петровић (представник Стручног већа уметности)
· Ивана Ђорђевић, психолог

· Марија Димитријевић, педагог

